Mpae Bi Wɔ Hɔ a Onyankopɔn Ntie—Adɛn Ntia? | Bible Nsɛmmisa\nKENKAN WƆ Afrikaans Albanian Amharic Arabic Arabic (Lebanon) Armenian Assamese Azerbaijani Azerbaijani (Cyrillic) Bambara Bislama Bissau Guinean Creole Bulgarian Catalan Cebuano Chavacano Chichewa Chinese (Shanghainese) Chinese (Sichuanese) Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Chitonga (Malawi) Chitumbuka Cibemba Croatian Czech Danish Dutch Efik English Estonian Ewe Faroese Fijian Finnish Fon French Georgian German Greek Haitian Creole Hausa Hebrew Hiligaynon Hmong (White) Hungarian Iban Icelandic Igbo Iloko Indonesian Italian Japanese Kekchi Kikamba Kikongo Kikuyu Kiluba Kimbundu Kinyarwanda Kirghiz Kiribati Kirundi Korean Latvian Lingala Lithuanian Luganda Luo Luvale Macedonian Malagasy Malay Malayalam Maltese Moore Myanmar Ndebele (Zimbabwe) Norwegian Nyungwe Nzema Oromo Ossetian Papiamento (Aruba) Papiamento (Curaçao) Persian Polish Portuguese Portuguese (Portugal) Romanian Russian Russian Sign Language Samoan Sepedi Serbian Serbian (Roman) Sesotho (Lesotho) Shona Sinhala Slovak Slovenian Spanish Sunda Swahili Swahili (Congo) Swedish Tagalog Tamil Tatar Telugu Tetun Dili Thai Tiv Tsonga Tswana Turkish Turkmen Twi Ukrainian Umbundu Vietnamese Wayuunaiki Wolaita Wolof Xhosa Yoruba Zulu\nMpae Bi Wɔ Hɔ a Onyankopɔn Ntie—Adɛn Ntia?\nAudio Baabi a wubetumi atwe nneɛma abɔ atie Mpae Bi Wɔ Hɔ a Onyankopɔn Ntie—Adɛn Ntia?\nMpae bi wɔ hɔ a, Onyankopɔn ntie. Nneɛma mmienu a edidi so yi nti, sɛ obi bɔ mpae a, Onyankopɔn rentie:\n1. Mpae no ne Onyankopɔn apɛde nhyia\nSɛ obi bɔ mpae, na sɛ ne mpaebɔ no ne Onyankopɔn apɛde anaa n’akwankyerɛ a ɛwɔ Bible mu no nhyia a, Onyankopɔn rentie. (1 Yohane 5:14) Sɛ nhwɛso no Bible ka sɛ yɛnkwati adifudepɛ. Kyakyatow piapia nkurɔfo ma wɔbɛyɛ adifudepɛfo. (1 Korintofo 6:9, 10) Enti sɛ wobɔ mpae sɛ Onyankopɔn mma wunni loto a, ɔrentie. Onyankopɔn nyɛ obi a wubetumi asomasoma no kɛkɛ ma wayɛ nea wopɛ ama wo. Ɛno ma yɛn koma tɔ yɛn yam, efisɛ sɛ Onyankopɔn yɛ nea obiara pɛ ma no a, anka nea ebinom bɛka sɛ Onyankopɔn nyɛ no bɛyɛ hu.—Yakobo 4:3.\n2. Nea ɔrebɔ mpae no aso yɛ den\nWɔn a wɔde asi wɔn ani so sɛ wɔbɛyɛ Onyankopɔn so asoɔden no, ontie wɔn mpaebɔ. Ɛho nhwɛso baako ni: Bere bi, ná ebinom ka sɛ wɔsom Onyankopɔn, nanso wɔkɔɔ so ara yɛɛ asoɔden. Enti Onyankopɔn ka kyerɛɛ wɔn sɛ: “Sɛ motrɛw mo nsam a, miyi m’ani hintaw mo. Mo mpae dodow no nyinaa mintie, efisɛ mogya ayɛ mo nsa mãmã.” (Yesaia 1:15) Sɛ wɔsesaa wɔn akwan ‘totoo nneɛma yiye’ ma wɔne Onyankopɔn ntam yɛɛ papa a, anka obetie wɔn mpaebɔ.—Yesaia 1:18.\nAdɛn Nti Na Onyankopɔn Ntie Mpaebɔ Ahorow Bi?\nBible ma yehu mpaebɔ a Onyankopɔn tie ne nea ontie.\nDɛn Nti Na Onyankopɔn Ntie Ebinom Mpaebɔ?\nShare Share Mpae Bi Wɔ Hɔ a Onyankopɔn Ntie—Adɛn Ntia?\nijwbq asɛm 30


Jehovah Adasefo Yi Hɔn Wiadze Nyina Edwumayɛbea Tsir No Kɔ Bea A Ɔmmbɛn Kurow Mu Wɔ NY\nKENKAN WƆ Afrikaans Albanian Armenian Azerbaijani Azerbaijani (Cyrillic) Chichewa Chinese Cantonese (Simplified) Chinese Mandarin (Simplified) Chinese Mandarin (Traditional) Chol Croatian Czech Danish Dutch Efik English (Borɔfo) Estonian Finnish French Georgian German Greek Haitian Creole Hausa Hindi Hungarian Iban Igbo Indonesian Isoko Italian Japanese Kannada Kinyarwanda Konkani (Roman) Korean Lithuanian Malagasy Malay Mfantse Nahuatl (Central) Norwegian Nzema Ossetian Polish Portuguese Rarotongan Romanian Russian Serbian Serbian (Roman) Sesotho (Lesotho) Slovak Slovenian Spanish Swahili Swedish Tagalog Tahitian Tajiki Tamil Tarascan Tigrinya Totonac Tsonga Turkish Tzeltal Tzotzil Ukrainian Urdu Valencian Xhosa Yoruba (Alata) Zulu\nWɔ July 2009 mu no, Jehovah Adasefo tɔɔ asaase bi ɔmmbɛn kurow mu wɔ New York, a adwen no nye dɛ wobeyi hɔn wiadze nyina edwumayɛbea tsir no akɔ hɔ. Asaase yi kɛse yɛ acre 253 (hectare 102). Ɔda beebi a nna edwumayɛbea tsir yi wɔ wɔ Brooklyn, New York fi afe 1909 no, n’anee-etsifi afamu. Na kwan a ɔda ntamu no yɛ bɛyɛ kilomita 80 (akwansin 50).\nAdasefo bɛyɛ 800 na wɔbɛtsena hɔ na wɔaayɛ edwuma wɔ hɔ. Dza wobesisi no bi nye ɔfese adan ahorow, edwumadzi adan ahorow, nye adan akɛse anan a wɔtsena mu. Afei so, wɔayɛ nhyehyɛɛ dɛ wobesi tsetse ndzɛmba korabea a ɔbɛda ndɛber yi Jehovah Adasefo hɔn abakɔsɛm edzi.\nWobesisi adan no wɔ asaase no ne fã acre 45 (hectare 18) do, na woeegya n’afã a wɔaka a ɔyɛ kwaa nye nsu no ato hɔ dɛmara. Wɔrennyɛ mpɔnkɔfuw kɛse biara wɔ asaase no do. Mbom no, ndua a ɔwɔ hɔ no bɛgye asaase no ne fã kɛsenara.\nHɔn a wɔdorɔɔw adan no ne nsusudo no, esiesie adan no dɛ ɔrennsɛɛ enyinam ahoɔdzen anaa ahoɔdzen fofor biara, nye ahodze kɛse. Iyi remma yɛmmbɔ kaw pii wɔ ho, na yɛrennsɛɛ asaase no so. Dɛ nhwɛdo no, wobodua mpɔnkɔfuw a ɔyɛ dzen na onnhia nsiesie pii wɔ adan no sor, na iyi remma nsu a ɔtɔ gu adan no sor no nnsen nnkɔ pii, na amma adan no mu annyɛ hyew. Ɔfese adan ahorow no benya ne kan efi ewia no mu. Nsu a wɔrennsɛɛ no so yɛ ehiadze tsitsir.\nEbɛnadze na okenyaan dɛm ntui yi? Ndaansa yi, Jehovah Adasefo edwumayɛbea nkorbata ahorow a ɔwɔ wiadze n’afã ahorow bi no boa ma wotsintsim Bible nye Bible ho nwoma ahorow a nna nkyɛ wɔyɛ wɔ Brooklyn nkotsẽe no. Afe 2004 mu no, woyii nwoma tsintsim nye ne mmonae a ɔwɔ United States no kɔr Wallkill, New York, a ɔda Brooklyn n’anee-etsifi afamu no. Kwan a ɔda Wallkill nye Brooklyn ntamu no yɛ kilomita 145 (akwansin 90).\nWosusũu kaw a wɔbɔ so ho. Wɔ Brooklyn no, adan ahorow no ho kaw nye no ho esiesie no wɔ sor. Ntsi sɛ wotu kɔ bea a adan no bobɔ ho a, Adasefo no botum dze ntoboa ahorow no edzi dwuma yie dze aboa hɔn Bible nkyerɛkyerɛ edwuma no.\nƆsɛ dɛ wɔyɛ asaase no do nhwehwɛmu ansaana yeenya mpendo. Sɛ biribiara kɔ yie dze a, adansi no bɛhyɛ ase wɔ afe 2013 mu, na wɔdze mfe anan ewie.\nSɛ edze Jehovah Adasefo hɔn tsintsim bea a ɔwɔ Wallkill, New York, no to nkyɛn a, wɔsan so wɔ nwomasũa anaa ntsetsee bea wɔ Patterson, New York. Ahyehyɛdze no dze edwumayɛbea nkorbata pii dzi dwuma wɔ aman pii do. Adasefo a wɔwɔ wiadze nyina no dodow bor ɔpepem esuon na fã.\nWarwick Mfonyin 3 (January Kesi April 2015)\nWarwick Ho Amandzɛɛbɔ #1\nWarwick Ho Amandzɛɛbɔ #2


KENKAN WƆ Acholi Afrikaans Albanian American Sign Language Amharic Arabic Armenian Aukan Aymara Azerbaijani Azerbaijani (Cyrillic) Baoule Bassa (Cameroon) Batak (Karo) Batak (Toba) Belize Kriol Bengali Betsimisaraka (Southern) Bicol Bislama Boulou Brazilian Sign Language Bulgarian Cambodian Catalan Cebuano Chichewa Chin (Hakha) Chinese Mandarin (Simplified) Chinese Mandarin (Traditional) Chitonga Chitonga (Malawi) Chitonga (Zimbabwe) Chitumbuka Chiyao Chokwe Chol Chuukese Chuvash Cibemba Cinyanja Croatian Cuban Sign Language Czech Dangme Danish Digor Douala Drehu Dutch Ecuadorian Sign Language Efik English Estonian Ewe Fijian Finnish Fon French Ga Garifuna Georgian German Gitonga Greek Greenlandic Guarani Gujarati Gun Haitian Creole Hausa Hebrew Herero Hiligaynon Hindi Hiri Motu Hmong (White) Hungarian Iban Ibanag Icelandic Igbo Iloko Indian Sign Language Indonesian Isoko Italian Italian Sign Language Japanese Javanese Kabiye Kannada Karen (S'gaw) Kazakh Kekchi Kikamba Kikaonde Kikongo Kikuyu Kiluba Kimbundu Kinyarwanda Kirghiz Kiribati Kirundi Kisonge Kongo Korean Korean Sign Language Kurdish Kurmanji (Cyrillic) Kwangali Kwanyama Latvian Lhukonzo Lingala Lithuanian Low German Luganda Lunda Luo Macedonian Malagasy Malay Malayalam Maltese Mam Mambwe-Lungu Mapudungun Marathi Marshallese Mauritian Creole Maya Mazatec (Huautla) Mbunda Mizo Mongolian Moore Myanmar Nahuatl (Central) Nahuatl (Guerrero) Nahuatl (Huasteca) Navajo Ndebele Ndebele (Zimbabwe) Ndonga Nepali Ngangela Nias Niuean Norwegian Nzema Oromo Ossetian Otetela Pangasinan Papiamento (Aruba) Persian Polish Ponapean Portuguese Portuguese (Portugal) Punjabi Quechua (Ancash) Quechua (Ayacucho) Quechua (Bolivia) Quechua (Cuzco) Quichua (Chimborazo) Quichua (Imbabura) Rarotongan Romanian Ronga Runyankore Russian Rutoro Samoan Sango Saramaccan Sepedi Serbian Serbian (Roman) Sesotho (Lesotho) Sesotho (South Africa) Seychelles Creole Shona Sidama Silozi Sinhala Slovak Slovenian Solomon Islands Pidgin Spanish Spanish Sign Language Sranantongo Swahili Swahili (Congo) Swati Swedish Tagalog Tahitian Tamil Tarascan Tatar Telugu Tetun Dili Thai Tigrinya Tiv Tlapanec Tok Pisin Tongan Totonac Tshwa Tsonga Tswana Turkish Tuvaluan Twi Tzeltal Ukrainian Umbundu Urdu Urhobo Uruund Uzbek Venda Venezuelan Sign Language Vietnamese Wallisian Waray-Waray Wayuunaiki Welsh Wolaita Xhosa Yapese Yoruba Zande Zapotec (Isthmus) Zapotec (Lachiguiri) Zulu\n“Bere a me kunu ka kyerɛɛ me sɛ ɔregyaa me akɔfa ababaa bi no, anka biribi reyɛ ayɛ me. Sɛ mekae brɛ a mabrɛ ne ho a, mete nka sɛ ɔne me anni no yiye koraa.”—Maria, Spain.\n“Bere a me yere gyaa me mpofirim no, asɛm no bubuu me koraa. Yɛn anidaso nyinaa yɛɛ ɔkwa, na nhyehyɛe biara a na yɛayɛ no gye gui. Ɛtɔ da a, na midwen sɛ dadwen biara nna me so bio, nanso wobɛhwɛ na mayɛ basaa a minhu nea menyɛ me ho.”—Bill, Spain.\nSƐ OBI kunu anaa ne yere sɛe aware a, ebetumi ayɛ no yaw pa ara. Ɛwom, awarefo no bi wɔ hɔ a, wɔde wɔn hokafo a wanni nokware nanso wanu ne ho no bɔne kyɛ no, na ɔne no ka bom bio. * Nanso sɛ́ awarefo no bɛsan aka abom anaa wɔrenyɛ saa no, asɛm no tumi haw nea ne ho nni asɛm no pa ara. Ɛbɛyɛ dɛn na nea ne ho nni asɛm no agyina tebea a ɛyɛ yaw saa no ano?\nƐmfa ho sɛ awarefo a wɔn hokafo afa wɔn akyi no fa ateetee pii mu no, Bible no akyekye wɔn mu pii werɛ. Wɔabehu sɛ, nusu a wɔtew ne yaw a wodi nyinaa, Onyankopɔn nim.—Malaki 2:13-16.\n“Sɛ me mu dadwen yɛ bebree a, w’awerɛkyekye na ɛma me kra ani gye.”—Dwom 94:19.\nBill kaa sɛ: “Bere a merekenkan saa asɛm no, metee nka sɛ Yehowa rekorɔkorɔ me, te sɛ agya bi a ɔdɔ ne ba.”\n“Ɔnokwafo na wo ne no bedi no nokwaredi mu.”—Dwom 18:25.\nCarmen nso, ne kunu faa n’akyi abosome pii. Ɔkaa sɛ: “Me kunu anni me nokware, nanso migye di sɛ Yehowa de, obedi me nokware. Ɔremma me nsa nsi fam da.”\n‘Munnnwinnwen biribiara nnhaw mo ho, na mmom momfa mpaebɔ ne nkotɔsrɛ so mfa mo adesrɛ nto Onyankopɔn anim ade nyinaa mu; na Onyankopɔn asomdwoe a ɛboro adwene nyinaa so no bɛbɔ mo koma ho ban.’—Filipifo 4:6, 7.\nSasha kaa sɛ: “Mekenkan kyerɛwsɛm yi mpɛn pii. Bere a mekɔɔ so bɔɔ mpae no, Onyankopɔn maa minyaa akomatɔyam.”\nNnipa a yɛafa wɔn asɛm aka yi nyinaa, eduu baabi no, na wɔn abam reyɛ abu. Nanso wɔde wɔn ho too Yehowa Nyankopɔn so, na wɔmaa n’Asɛm hyɛɛ wɔn den. Bill nso, nea ɔkae ni: “Onyankopɔn a migye no di nti, ɛmfa ho sɛ na ɛte sɛ nea biribiara agye nsam no, minyaa abotɔyam. Ɛwom sɛ eduu mmere bi no, na ‘menam esum kabii bon mu’ de, nanso na Onyankopɔn ka me ho.”—Dwom 23:4.\n^ nky. 4 Nea ɛbɛboa wo ama woahu sɛ ɛsɛ sɛ wode wo hokafo a wafa w’akyi no bɔne kyɛ no anaa ɛnsɛ sɛ woyɛ saa no, hwɛ asɛm a wɔato din, “Bere a Ɔwarefo Bi Fi Ne Hokafo Akyi” a ɛwɔ Nyan! a ɛbae May 8, 1999 mu no.\nKenkan Bible mu nsɛm a ɛma awerɛkyekye, na dwinnwen ho.\nBill kaa sɛ: “Mekenkan Hiob nhoma no. Miwiei na mekɔɔ Nnwom nhoma no so. Sɛ mihu asɛm bi wɔ nea merekenkan no mu a ɛne m’asɛm no hyia a, na masan ase. Mihui sɛ yaw ne ateetee a na merefa mu no, Bible akyerɛwfo yi nso faa mu bi.”\nƐyɛ a tie nnwom fa kyekye wo ho werɛ.\nCarmen kaa sɛ: “Sɛ edu anadwo na mintumi nna a, na mitie nnwom. Ɛkyekyee me werɛ pa ara.” Daniel nso se: “Misuaa sɛnea wɔbɔ sanku (guitar), na muhui sɛ sanku no nnyigyei no boaa me maa minyaa asomdwoe ne ahotɔ.”\nKa w’asɛm kyerɛ afoforo.\nDaniel kaa sɛ: “Ná menyɛ obi a metaa ka m’asɛm kyerɛ afoforo. Nanso na mewɔ nnamfo bi a me ho asɛm hia wɔn, na na meka m’asɛm kyerɛ wɔn da biara. Sɛ nneɛma hyɛ me so a, na mekyerɛw wɔn krataa, anaa me ne wɔn bɔ nkɔmmɔ ma wohu sɛnea mete nka. Ɛboaa me pa ara.” Sasha nso kaa sɛ: “M’abusuafo boaa me yiye. Me maame annyaw m’akyi di da. Sɛ merepɛ obi aka m’asɛm akyerɛ no a, na ɔyɛ aso tie me. Me papa nso kyerɛe sɛ ɔtaa m’akyi. Onyaa me ho abotare, na ɔboaa me ma nkakrankakra mitumi gyinaa tebea no ano.”\nNnyae mpaebɔ da.\nCarmen kaa sɛ: “Mebɔɔ mpae daa. Metee nka sɛ Onyankopɔn anyi me baako anhyɛ me nsa, otiee me mpaebɔ, na ɔboaa me. M’amanehunu nyinaa mu no, mebɛn Onyankopɔn pa ara.”\nSɛ Wo Hokafo Fa W’akyi a, Ɛsɛ Sɛ Woma W’abam Bu Anaa?


Nnwom 136 - Akuapem Twi Contemporary Bible (AKCB)\n1Monna Awurade ase na oye.\nNʼadɔe wɔ hɔ daa.\n2Monna anyame mu Nyankopɔn no ase.\n3Monna awuranom mu Awurade no ase.\n4Ɔno nko ara na ɔyɛ anwonwade akɛse.\n5Ɔno na ofi ne ntease mu bɔɔ ɔsoro.\n6Ɔno na ɔtrɛw asase mu de kataa nsu so.\n7Ɔno na ɔbɔɔ akanea akɛse no.\n8Ɔbɔɔ owia sɛ enni adekyee so.\nNʼadɔe wɔ hɔ daa;\n9Ɔbɔɔ sram ne nsoromma sɛ wonni adesae so no.\n10Ɔno na okunkum Misraimfo mmakan,\n11na oyii Israelfo fii wɔn mu no.\n12Ɔde nsa kɛse ne basa a wateɛ mu.\n13Ɔno na ɔpaee Po Kɔkɔɔ no mu no,\n14na ɔde Israelfo faa mfimfini no.\n15Nanso ɔpraa Farao ne nʼasraafo guu Po Kɔkɔɔ mu no.\n16Ɔno na odii ne nkurɔfo anim wɔ sare no so.\n17Ɔno na okum ahemfo akɛse no,\n18na okum ahemfo akunini no.\n19Okum Amorifo hene, Sihon,\n20ne Basanhene, Og.\n21Na ɔde wɔn nsase maa sɛ agyapade.\n22Ɔde maa ne somfo Israel sɛ agyapade.\n23Ɔkaee yɛn, yɛn mmerɛwyɛ mu.\n24Na ogyee yɛn fii yɛn atamfo nsam.\n25Ɔno na ɔma abɔde biara aduan.\n26Monna ɔsorosoro Nyankopɔn no ase.\nAKCB : Nnwom 136


W’apɔmuden—Nneɛma 5 a Wobɛtumi Ayɛ Nnɛ\nKENKAN WƆ Afrikaans Albanian Amharic Arabic Armenian Bengali Bislama Bulgarian Cebuano Chichewa Chinese Mandarin (Simplified) Chinese Mandarin (Traditional) Chitonga Chitumbuka Cibemba Croatian Czech Danish Dutch Efik English Estonian Ewe Finnish French Georgian German Greek Gujarati Hebrew Hiligaynon Hindi Hungarian Icelandic Igbo Iloko Indonesian Italian Japanese Kannada Kikaonde Kinyarwanda Kirghiz Kirundi Korean Lingala Lithuanian Luvale Macedonian Malagasy Malayalam Marathi Myanmar Nepali Norwegian Pangasinan Polish Portuguese Punjabi Romanian Russian Sepedi Serbian Serbian (Roman) Sesotho (Lesotho) Shona Silozi Sinhala Slovak Slovenian Spanish Swahili Swahili (Congo) Swedish Tagalog Tahitian Tamil Telugu Thai Tigrinya Tok Pisin Tsonga Tswana Turkish Twi Ukrainian Urdu Vietnamese Waray-Waray Xhosa Yoruba Zulu\nASƐM A ƐDA S0 | W’APƆMUDEN—NNEƐMA 5 A WOBƐTUMI AYƐ NNƐ\nHWAN na ɔpɛ sɛ ɔyare? Obiara mpɛ. Sɛ woyi emu yaw to nkyɛn a, ɛde ɛka na ɛnam. Woyare a, wontumi nkɔ sukuu, wontumi nyɛ adwuma, na wonnya ani nhwɛ w’abusua. Wobɛhwɛ mpo na ɛsɛ sɛ obi tena wo ho hwɛ wo. Na nnuru ne ayaresa ho ka deɛ, yɛnka.\nWɔtaa ka sɛ “Ahobammɔ yɛ sen ayaresa.” Ɛyɛ nokware, nanso yɛyɛ nnipa yi deɛ, ɛnyɛ dɛn ara yɛbɛyare. Nanso nneɛma pii wɔ hɔ a wobɛtumi ayɛ de abɔ wo ho ban na woanyareyare. Ɛnneɛ ma yɛnhwɛ nneɛma nnum bi a wobɛtumi ayɛ na woanya apɔmuden.\n1 DI WO HO NI\nKuw bi a ɛde Mayo Clinic ka sɛ, “sɛ obi mpɛ sɛ ɔyare anaa ɔde yareɛ sane afoforo” a, ade baako a ɛho hia paa ne sɛ ɔbɛhohoro ne nsa bere nyinaa. Sɛ ɔpapu anaa influensa yaremmoawa no bi ka wo nsa na wode posa w’ani anaa wo hwene a, ɛnyɛ den koraa sɛ wobɛnya yareɛ no bi. Sɛ wobɛtumi asi yareɛ a ɛte saa ano a, ɛnneɛ ɛsɛ sɛ wotaa hohoro wo nsa. Woma ahonidi ho hia wo a, wobɛtumi asi yareɛ bi te sɛ mpafe ne ayamtu ano. Nhwehwɛmu kyerɛ sɛ afe biara, yareɛ yi kunkum mmofra a wɔnnya nnii mfe nnum bɛboro ɔpepem mmienu. Wotaa hohoro wo nsa a, wobɛtumi abɔ wo ho ban afi Ebola mpo ho.\nTebea bi wɔ hɔ a, ke-ara-ne-ke ɛsɛ sɛ wohohoro wo nsa na abɔ wo ne afoforo ho ban. Ebi ni:\nBere a woakɔ tiafi.\nBere a wo ba agya n’anan na woasiesie ne ho anaa woasesa ne ho.\nBere a worekyekyere kuro ne bere a woawie.\nBere a worekɔhwɛ ɔyarefo ne bere a worefi hɔ.\nBere a worebɛnua aduane, worebɛkyɛ aduane, anaa worebɛdidi.\nBere a woanwansi, woabɔ waw, anaa woahem.\nBere a wode wo nsa aka aboa bi anaa ne bin.\nBere a woapra anaa woasesa nwura.\nNanso hyɛ no nsow sɛ ɛnyɛ nsahohoro biara ne nsahohoro. Nhwehwɛmu kyerɛ sɛ nnipa a wɔkɔ amansan tiafi so no pii nhohoro wɔn nsa, na sɛ wɔbɛhohoro mpo a, wɔnhohoro no yie. Sɛn na ɛsɛ sɛ wohohoro wo nsa?\nBu nsupa gu wo nsa so na fa samina ka ho.\nPosa ma ɛntwa ahuro. Ma ahuro no nwurawura wo nsa ntam, na fa fofa wo nsa akyi ne wo nsa ho nyinaa. Yiyi wo mmɔwerɛ mu.\nKɔ so posa bɛyɛ anibuo 20.\nAfei bu nsuo gu so na hohoro.\nFa mpopaho anaa biribi a ɛho tew popa wo nsa.\nWohwɛ a wobɛka sɛ wei nyɛ biribi titiriw biara, nanso ɛbɛtumi ako yareɛ. Nokwasɛm ni, ɛbɛtumi agye wo nkwa.\n2 HWEHWƐ NSUPA\nAman bi so no nsupa ho yɛ na, na obi bɛnya bi ama n’abusua a gye sɛ ɔkyin brɛ. Baabi a nsupa wɔ mpo, sɛ nsuo tɔ ma nsusuan tue, anaa ahum tu anaa pipe pae a, ɛbɛtumi asɛe nsuo a ɔmanfo nom no. Bio, sɛ efĩ kɔ nsuo mu anaa ɛngu ade pa mu a, yaremmoawa bɛtumi akɔ mu. Ɛbɛtumi ama obi anya yareɛ bi te sɛ ayamtu, kɔlera, typhoid, ne mmerɛbo mu yareɛ. Nhwehwɛmu bi kyerɛ sɛ nnipa bɛboro ɔpepepem baako ne fã na nsufĩ ma wɔn yam tu afe biara.\nNneɛma pii wɔ hɔ a wobɛtumi ayɛ de abɔ wo ho ban na woanyareyare\nSɛ obi nya kɔlera na ɔgya n’anan na mmoawa no bi kɔ nsuo anaa aduane bi mu a, obiara a ebi bɛka n’ano no bɛtumi anya yareɛ no bi. Ɛnneɛ, sɛ atoyerɛnkyɛm mpo si a, dɛn na wobɛyɛ na woannom nsufĩ?\nHwɛ sɛ nsuo a wobɛnom, nea wode bɛtwi wo se, nea wode bɛhohoro nneɛma mu, ne nea wode bɛnoa aduane nyinaa yɛ nsupa te sɛ pipe nsuo anaa nea wɔtɔn wɔ sotɔɔ mu. Ɛno mpo no, hwɛ sɛ ɛfi baabi pa.\nWohwɛ na efĩ wɔ pipe nsuo mu a, nua mu anaa fa aduro a ɛfata gu mu.\nSɛ wopɛ sɛ wode aduro bi te sɛ chlorine gu nsuo mu a, hwɛ sɛ wobɛdi ɛho akwankyerɛ so pɛpɛɛpɛ.\nSɛ wo nsa bɛtumi aka nneɛma a wɔde sɔne nsuo so a, pɛ nea ɛyɛ papa fa sɔne wo nsuo so.\nSɛ nea yɛaka yi biara nni hɔ a, wobɛtumi de bleach asɔ nsuo no mu. Wofa nsuo galon baako a, wobɛtumi de bleach no asɔ mu ko-ko bɛyɛ nwɔtwe. (Sɛ wofa nsuo akɔtoa baako a, wode mmienu na ɛbɛsɔ mu.) Afei woso ma ɛmfra na fa si hɔ simma 30 ansa na wode ayɛ nea wobɛyɛ.\nBere biara fa wo nsuo gu ade a emu tew mu na bua so na efĩ ankɔ mu.\nHwɛ sɛ ade biara a wode bɛsaw nsuo ho tew.\nHohoro wo nsa ansa na woasɔ toa anaa bokiti a nsuo wom no mu. Afei nso hwɛ na woamfa wo nsa anto nsuo a wonom mu.\n3 HWƐ W’ADIDIE YIE\nSɛ w’adidie nyɛ a, worennya ahoɔden. Ɛnneɛ dɛn na ɛbɛkyerɛ sɛ w’adidie yɛ? Ɛsɛ sɛ wohwɛ nkyene, sradeɛ, ne asikyire a wodi yie. Bio nso ɛnsɛ sɛ wodidi boro so. Ɛyɛ a fa nnuaba ne nhabamma ka w’aduane ho, na nni aduane koro bere nyinaa. Sɛ woretɔ paanoo, ɛmo, anaa aburo aduane bi a, kenkan ho hwɛ na woatɔ nea ahoɔden wom. Mpɛn pii no, nea yɛmpɔɔ ho yɛ sen nea yɛapɔ ho. Nwe nam pii, na wobɛwe nso a ɛyɛ a we nea srade nnim, na nnawɔtwe biara hwɛ sɛ wobɛwe nsuo mu nam kakra. Mmeae bi wɔ hɔ a, wobɛtumi anya nhabamma a aduannuro a wɔfrɛ no protein no bi wom.\nWodi asikyire ne sradeduane pii a, ɛbɛtumi ama woayɛ kɛse aboro so. Wei nti ɛyɛ a nom nsuo sen adɔkɔdɔkɔde. Sɛ worepɛ biribi apa w’anom a, nnuaba yɛ sen nneɛma a asikyire ayɛ no twɔnn. Ntaa nwe sausage anaa mogyanam, na nni bɔta, keeki, kyiis, ne bisket pii. Fa anwa pa yɛ w’aduane; ɛyɛ sen srade a ɛda.\nWodi nkyene pii a, ɛbɛma woanya mogya mmoroso. Sɛ wowɔ saa haw yi a, ɛnneɛ woretɔ aduane a kenkan ho hwɛ na wɔantɔ nea nkyene (sodium) pii wom. Worenoa aduane a, wobɛtumi de atomdeɛ ahorow bi asi nkyene ananmu.\nSɛnea aduane ko a wodi ho hia no, saa ara na dodow a wodi nso ho hia. Enti woredidi a, nka sɛ wommee enti wobɛdi saa.\nAde baako a ɛsɛ sɛ yɛkae ne sɛ aduane bɛtumi adan awuduru. Sɛ woannoa aduane yie anaa woankora so yie a, ɛbɛtumi anya wo. Nhwehwɛmu kyerɛ sɛ woyi Amerikafo 6 si hɔ a, afe biara wɔn mu 1 di aduane bɔne ma ɛbɔ no yareɛ. Wɔn mu dodow no ara ho tɔ wɔn, nanso ebinom hwere wɔn nkwa. Dɛn na wobɛyɛ na asɛm a ɛte saa anto wo?\nƐtɔ mmere bi a, nkurɔfo de sumina fra asase dua nnɔbae. Enti wokɔtɔ atosodeɛ a, hohoro ho yie ansa na wode ayɛ aduane.\nSɛ worebɛnua aduane a, di kan fa nsuohyeɛ ne samina hohoro wo nsa ne nea wobɛtwitwa so ade ne nkyɛnsee ne nea ɛkeka ho mu.\nSɛ wode kosua anaa nammono gu kyɛnsee bi mu a, hwɛ sɛ wobɛhohoro mu ansa na wode aduane foforo biara atom.\nWorenoa aduane a, ɛyɛ a ma ɛmmen, na nea aka a ɛbɛtumi asɛe no, fa hyɛ frigye mu ntɛm.\nNnya aduane nsi hɔ mma ɛnni mmoro nnɔnhwere mmienu. Na sɛ dan no mu yɛ hye a, ɛnneɛ ɛnsɛ sɛ ɛdi boro dɔnhwere baako mpo, anyɛ saa a to gu.\n4 TENETENE W’APOM BERE NYINAA\nƐhia sɛ mpanin ne mmofra nyinaa tenetene wɔn apom na wɔn ho asisi wɔn ho so. Nanso nnɛ nnipa pii ntaa nyɛ saa. Ɛnneɛ, adɛn nti na ɛhia sɛ wotenetene w’apom? Woyɛ saa a:\nWobɛtumi ada yie.\nWo ho bɛkentene wo.\nWo nnompe ne wo wedeɛ mu bɛyɛ den.\nWorenyɛ kɛse mmoro so.\nW’adwendwene so bɛte.\nƐbɛto wo nkwa so.\nSɛ woantenetene w’apom a, wobɛtumi anya:\nSrade ma wo ntini mu asisi.\nMfe a woadi ne w’apɔmuden na ɛbɛkyerɛ apɔmutenetene ko a ɛyɛ ma wo. Enti ɛbɛyɛ papa sɛ wohu wo dɔkota ansa na woafi apɔmutenetene bi ase. Nhwehwɛmu kyerɛ sɛ ɛsɛ sɛ mmofra ne mmabun de simma 60 tenetene wɔn apom da biara. Ɛsɛ sɛ mpanimfoɔ de simma 75 kɔsi 150 yɛ saa nnawɔtwe biara. Sɛ apɔmutenetene no mu yɛ hye a, wɔde simma 75 bɛyɛ, na sɛ emu nyɛ hye a, wɔde simma 150 bɛyɛ.\nPaw apɔmutenetene a w’ani gye ho. Wobɛtumi abɔ basketball, tennis, ne football. Wobɛtumi anantenante, atwi sakre, adodɔ mfikyire, anaa woapae gya. Bio nso, wobɛtumi akɔdware nsuo mu, ahare korow, atu mmirika ne nneɛma foforo. Wobɛyɛ dɛn ahu apɔmutenetene a emu yɛ hye ne nea emu nyɛ hye? Nea emu nyɛ hye no bɛtumi ama woate mfifiri, nanso nea emu yɛ hye no deɛ, woreyɛ a ɛyɛ den sɛ wo ne obi bɛbɔ nkɔmmɔ.\n5 NYA BERE DA\nƐsono obiara ne nnɔnhwere dodow a ɛsɛ sɛ ɔde da. Mmofra a wɔawo wɔn foforo tumi da nnɔnhwere 16 kɔsi 18 da biara. Nkokoaa de nnɔnhwere 14 na ɛda, na mmofra a wɔwɔ day nursery de nnɔnhwere 11 anaa 12 na ɛda. Mmofra a wɔrebɛkɔ primary sukuu hia bɛyɛ nnɔnhwere 10; na mmabun hia nnɔnhwere 9 anaa 10. Mpanimfoɔ nso hia nnɔnhwere 7 kɔsi 8.\nƐsɛ sɛ obiara nya nna a ɛfata; ɛnyɛ adeɛ a sɛ obi pɛ a na ɔyɛ. Animdefo kyerɛ sɛ, sɛ yɛtumi da yie a ɛboa yɛn akwan pii so:\nƐboa ma mmofra ne mmabun tumi nyin kama.\nƐma nnipa tumi sua ade kae nneɛma ntɛmntɛm.\nƐma nipadua no yɛ n’adwuma yie.\nƐboa ma koma no bɔ yie.\nƐbɔ nipadua no ho ban fi nyarewa pii ho.\nSɛ obi ntumi nna yie a, ɛde ɔhaw pii ba: Ɔbɛtumi ayɛ kɛse aboro so, ɔbɛtumi anya adwenemhaw, akomayareɛ ne asikyireyareɛ, na ɛbɛtumi de akwanhyia a ɛyɛ hu mpo aba. Anyɛ hwee koraa no, ɛsɛ sɛ wei ma yɛhu sɛ nna ho hia paa.\nƐnneɛ, sɛ wontumi nna sɛnea ɛsɛ a, dɛn na wobɛyɛ?\nBɔ mmɔden sɛ wobɛnya bere a wode bɛda ne bere a wode bɛsɔre, na yɛ saa daa.\nMa wo dan mu nyɛ dinn, na ɛhɔ nyɛ sum kakra; ɛnsɛ sɛ ɛhɔ yɛ hye pii anaa ɛyɛ nwunu boro so.\nBere a woda mpa mu no, nhwɛ TV, na mma afidie foforo biara nsɛe wo nna.\nMa wo mpa so nyɛ akɔnnɔ na ɛso da ayɛ wo dɛ.\nSɛ worekɔda a, nni aduane a emu yɛ duru; nnom kɔfe anaa nsã.\nSɛ wei nyinaa akyi wontumi nna yie na awiabere mmom na wotɔ nko a, bɔ mmɔden kɔhu dɔkota. Sɛ nso woda na wontumi nhome yie a, ɛsɛ sɛ wopɛ ano aduro.\nBƆ WO HO BAN FI YAREƐ HO!\nNneɛma pii na ɛbɛtumi aka w’akwahosan. Baabi wɔ hɔ a sikasɛm agye agu na asetenam nneɛma pii nni hɔ, na wei yɛ biribi a ebia wontumi nyɛ ho hwee. Nanso wotena ase susu ho a, wobɛtumi de nyansahyɛ yi mu bi ayɛ adwuma ma aboa wo. Ɛsɛ sɛ yɛma asɛm yi a onyansafo bi kaa tete no tena yɛn adwenem: “Onitefoɔ ne deɛ ɔhunu mmusuo na ɔde ne ho hunta.”—Mmebusɛm 22:3.\nNnipa a wɔkenkan Kyerɛw Kronkron no wɔ awerɛhyem sɛ ɛrenkyɛ biara “ɔmanfoɔ no mu biara renka sɛ: ‘Meyare.’” (Yesaia 33:24) * Nanso bere a yɛretwɛn saa da no, bɔ mmɔden sɛ wobɛyɛ nea wobɛtumi biara de abɔ wo ne w’adɔfo ho ban na moanyareyare.\n^ nky. 82 Sɛ wopɛ nsɛm pii a, yɛsrɛ wo hwɛ nwoma a wɔato din Dɛn na Bible Kyerɛkyerɛ Ankasa? Yehowa Adansefo na wotintimii. Ɛsan wɔ Intanɛt so wɔ jw.org/tw.\nHwɛ Bible mu afotu pa a aboa nnipa bebree ama wɔabɔ bra pa anya apɔmuden.


1 Yosua wu+ akyi no, Israelfo bisaa+ Yehowa sɛ: “Yɛn mu hena na obedi kan ne Kanaanfo akɔko?” 2 Ɛnna Yehowa kae sɛ: “Yuda na ɔbɛkɔ.+ Hwɛ, ɔkwan biara so, mede asase no bɛhyɛ ne nsa.” 3 Na Yuda ka kyerɛɛ ne nua Simeon sɛ: “Wo ne me nkɔ asase a me nsa kae no so+ na yɛne Kanaanfo nkɔko, na me nso me ne wo bɛkɔ w’asase so.”+ Enti Simeon ne no kɔe.+ 4 Afei Yudafo no kɔe, na Yehowa de Kanaanfo ne Perisifo hyɛɛ wɔn nsa,+ na wodii asraafo mpem du so nkonim wɔ Besek. 5 Na bere a wohuu Adoni-Besek wɔ Besek no, wɔne no koe, na wodii Kanaanfo+ ne Perisifo+ so nkonim. 6 Afei Adoni-Besek guanee, na wotiw no kɔkyeree no twitwaa ne nsa kokurobeti ne ne nan kokurobeti. 7 Ɛnna Adoni-Besek kae sɛ: “Mitwitwaa ahene aduɔson nsa kokurobeti ne wɔn nan kokurobeti, na wɔtasetasee me pon ase aduan. Nea meyɛɛ wɔn no, Onyankopɔn ayɛ me bi atua ka.”+ Ɛno akyi no, wɔde no baa Yerusalem,+ na owui wɔ hɔ. 8 Afei Yudafo ne Yerusalem+ kɔkoe, na kurow no bedii wɔn nsam. Na wɔde nkrante kunkum ɛhɔfo de ogya hyew kurow no. 9 Ɛno akyi no, Yudafo ne Kanaanfo a wɔte bepɔw so ne Negeb+ ne Sefela+ kɔkoe. 10 Afei Yudafo no kɔɔ Kanaanfo a wɔte Hebron+ no so. (Bere bi na wɔfrɛ Hebron sɛ Kiriat-Arba.)+ Na wokum Sesai ne Ahiman ne Talmai.+ 11 Wofi hɔ kɔɔ Debirfo so.+ (Bere bi na wɔfrɛ Debir sɛ Kiriat-Sefer.)+ 12 Afei Kaleb+ kae sɛ: “Nea obetumi ako afa Kiriat-Sefer no, mede me babea Aksa+ bɛma no aware.”+ 13 Ɛnna Kaleb nua kumaa+ Kenas+ ba Otniel+ kɔko fae, enti ɔde ne babea Aksa maa no waree.+ 14 Na ɔbea no rekɔ fie no, osii so ka kyerɛɛ ne kunu sɛ ommisa asase mfi ne papa nkyɛn. Afei bere a Aksa te afurum so no, ɔbɔɔ ne nsam frɛɛ ne papa.+ Ɛnna Kaleb bisaa no sɛ: “Dɛn na wopɛ?” 15 Na ɔka kyerɛɛ no sɛ: “Mesrɛ wo, hyira me.+ Asase a ɛda anafo na wode maa me, enti fa Gulot-Maim* ma me.” Na ɔde Gulot Atifi+ ne Gulot Anafo maa no. 16 Na Mose asebarima+ a ɔyɛ Kenini+ no mma ne Yudafo fi mmɛ kurow+ no mu baa Yuda sare a ɛwɔ Arad anafo no so.+ Na wɔne ɛhɔfo kɔtenae.+ 17 Afei Yuda ne ne nua Simeon kɔtow hyɛɛ Kanaanfo a wɔte Sefat no so, na wɔsɛee kurow no pasaa.+ Enti wɔtoo kurow no din Horma.+ 18 Akyiri yi, Yuda ko faa Gasa+ ne ɛho nsase, Askelon+ ne ɛho nsase, ne Ekron+ ne ɛho nsase. 19 Yehowa kɔɔ so dii Yuda akyi, na ɔfaa nsase a ɛwɔ bepɔw so no, nanso wantumi ampam wɔn a wɔtete asasetaw no so no, efisɛ na wɔwɔ nteaseɛnam+ a wɔde nnade ayɛ.+ 20 Bere a wɔde Hebron maa Kaleb sɛnea Mose kae no,+ ɔpam Anak+ mma baasa no fii hɔ. 21 Na Benyaminfo no ampam Yebusifo a wɔte Yerusalem no,+ na Yebusifo no kɔɔ so ne Benyaminfo tenaa Yerusalem de besi nnɛ.+ 22 Yosef fiefo+ nso kɔɔ Betel so,+ na Yehowa dii wɔn akyi.+ 23 Na Yosef fiefo no wiaa wɔn ho kɔhwɛɛ+ Betel. (Kan no na wɔfrɛ kurow no Lus.)+ 24 Na wɔn a wɔsomaa wɔn no huu ɔbarima bi sɛ ofi kurow no mu reba. Na wɔka kyerɛɛ no sɛ: “Yɛsrɛ wo, kyerɛ yɛn ɔkwan a yɛbɛfa so akɔ kurow no mu, na yɛne wo bedi no adɔe so.”+ 25 Na ɔbarima no kyerɛɛ wɔn ɔkwan a wɔbɛfa so akɔ kurow no mu. Na wɔde nkrante kokunkum kurom hɔfo,+ na wogyaa ɔbarima no ne n’abusuafo nyinaa.+ 26 Afei ɔbarima no kɔɔ Hitifo+ asase so kɔkyekyee kurow bi too hɔ din Lus. Saa na wɔfrɛ hɔ de besi nnɛ. 27 Na Manase+ amfa Bet-Sean+ ne Taanak+ ne ɛho nkurow, ne Dorfo+ ne Yibleamfo+ ne Megidofo+ ne nkurow a atwa wɔn ho ahyia no. Kanaanfo no kɔɔ so tenaa asase yi so.+ 28 Afei Israelfo no ho bɛyɛɛ den,+ na wɔmaa Kanaanfo no yɛɛ nkoadwuma,+ na wɔantu wɔn amfi hɔ koraa.+ 29 Efraim nso ampam Kanaanfo a wɔte Geser no amfi hɔ, na mmom Kanaanfo no kɔɔ so ne wɔn tenae wɔ Geser.+ 30 Sebulon+ ampam Kitronfo ne Nahalolfo+ no, na mmom Kanaanfo yi kɔɔ so ne wɔn tenae,+ na wɔma wɔyɛɛ nkoadwuma.+ 31 Aser+ ampam nnipa a wɔte Ako ne Sidon+ ne Ahlab ne Aksib+ ne Helba ne Afik+ ne Rehob+ no. 32 Enti Aserfo no kɔɔ so ne Kanaanfo a wɔwɔ asase no so no tenae, na wɔampam wɔn.+ 33 Naftali+ nso ampam nnipa a wɔte Bet-Semes ne Bet-Anat+ no, na wɔkɔɔ so ne Kanaanfo a wɔwɔ asase no so no tenae,+ na wɔde nnipa a wɔte Bet-Semes ne Bet-Anat no yɛɛ nkoadwuma.+ 34 Amorifo no kaa Danfo+ no hyɛɛ bepɔw no so, na wɔamma wɔansian amma asasetaw no so.+ 35 Enti Amorifo no kɔɔ so tenaa Bepɔw Heres so ne Ayalon+ ne Saalbim.+ Nanso Yosef fiefo nsa yɛɛ den wɔ wɔn so, na wɔde wɔn yɛɛ nkoadwuma.+ 36 Na Amorifo hye no fi Akrabim+ koko so, na efi Sela foro kɔ atifi fam.\nAse ne “baabi a nsu wɔ.”


Hebrews 6 NIV – Hebrifo 6 AKCB | Biblica\nHebrews 6 NIV – Hebrifo 6 AKCB\n1Momma yennyae Kristo mfiase ho nkyerɛkyerɛ na yensua ne ho nsɛm a ɛkɔ anim no. Ɛho nhia bio sɛ yɛbɛkɔ so akyerɛkyerɛ nea enti a ɛsɛ sɛ yenu yɛn ho wɔ nneyɛe a ɛde owu brɛ yɛn ne nea enti a ɛsɛ sɛ yenya Onyankopɔn mu gyidi no ho. 2Ɛho nhia nso sɛ yɛbɛkɔ so akyerɛkyerɛ asubɔ, nsa a wɔde gu nnipa so, awufosɔre ne daa atemmu ho nsɛm bio. 3Momma yɛnkɔ yɛn anim! Na sɛ Onyankopɔn ma kwan a saa ara na yɛbɛyɛ.\nƆpo Ho Amanehunu\n4Ɛbɛyɛ dɛn na wɔbɛsan de wɔn a wɔahwe ase aba ama wɔanu wɔn ho bio? Na anka wɔwɔ Onyankopɔn hann mu. Wɔkaa ɔsoro akyɛde hwɛe, na wonyaa wɔn kyɛfa wɔ Honhom Kronkron no mu. 5Wofi osuahu mu ahu sɛ Onyankopɔn asɛm ye, na wɔahu wiase a ɛreba no mu tumi. 6Nanso ɛno akyi no wɔhwee ase. Enti ɛyɛ den sɛ wɔde wɔn bɛsan aba bio sɛ wommenu wɔn ho, efisɛ wɔresan abɔ Onyankopɔn Ba no asennua mu nam so agu nʼanim ase akyerɛ. 7Onyankopɔn hyira asase a ɛnom osu a ɛtɔ gu so na ɛma afifide yɛ yie ma wɔn a wɔn nti woduae no. 8Na sɛ nsɔe ne nwura hunu fifi wɔ so a, enye mma hwee. Onyankopɔn bɛdome no na wɔde ogya asɛe no.\n9Nanso me nnamfonom, nsɛm a yɛaka yi nyinaa akyi no, yenim pefee sɛ ade pa bi a nkwagye bata ho befi mo mu aba. 10Onyankopɔn nyɛ nea ɔnteɛ. Ne werɛ remfi adwuma a moyɛe anaa ɔdɔ a modaa no adi maa no ne mmoa a mode boaa mo mfɛfo Kristofo na mugu so de boa wɔn no. 11Nea yɛrehwehwɛ ne sɛ mo mu biara bɛboa no mmɔdemmɔ so de akosi awiei sɛnea ɛbɛyɛ a mo nsa bɛka ade a mo ani da so no. 12Yɛmpɛ sɛ moyɛ anihaw. Na mmom, yɛpɛ sɛ yehu mo sɛ agyidifo a mowɔ boasetɔ na mo nsa aka bɔ a Onyankopɔn ahyɛ mo no.\nAbraham So Nhwɛso\n13Bere a Onyankopɔn hyɛɛ Abraham bɔ no, ɔkaa nea wahyɛ ho bɔ no ho ntam. Esiane sɛ na obiara nni hɔ a ɔkorɔn sen no no nti, ɔde ɔno ara ne din na ɛkaa saa ntam no. 14Ɔkaa ntam no se, “Mehyɛ wo bɔ sɛ, mehyira wo na mama wʼase adɔ.” 15Na Abraham wɔ ntoboase nti, ne nsa kaa bɔ a Onyankopɔn hyɛɛ no no.\n16Sɛ onipa ka ntam a, ɔde obi a ɔkorɔn sen no din na ɛka saa ntam no de siesie nnipa ntam. 17Onyankopɔn pɛɛ sɛ ɔda no adi pefee kyerɛ wɔn a na ɛsɛ sɛ wɔn nsa ka ne bɔhyɛ no se ɔrensesa nʼatirimsɛm, nti ɔkaa ntam de hyɛɛ bɔhyɛ no mu den. 18Saa nneɛma abien yi na ɛrentumi nsesa na Onyankopɔn ntumi nni ho atoro. Enti yɛn a yɛnam ne so anya nkwa no, wɔhyɛ yɛn nkuran sɛ yenso yɛn anidaso no mu yiye. 19Yɛwɔ saa anidaso yi sɛ ɔkra sɛkyɛ. Etim hɔ, na ɛma yɛhyɛn tra ntwamtam no kosi Kronkron mu Kronkron hɔ. 20Yesu asi yɛn anan mu adi yɛn kan kɔ hɔ. Wayɛ Ɔsɔfopanyin afebɔɔ sɛnea Melkisedek asɔfokwan nhyehyɛe te no.\nAKCB : Hebrifo 6


Nahum 1 AKCB – 那鴻書 1 CCBT | Biblica\nNahum 1 AKCB – 那鴻書 1 CCBT\n1Elkosini Nahum anisoadehu nhoma a ɛyɛ nkɔmhyɛ a ɛfa Ninewe ho.\nAwurade Abufuw A Etia Ninewe\n2Awurade yɛ ninkufo ne aweretɔ Nyankopɔn,\nAwurade tɔ were, na abufuw ahyɛ no ma.\nAwurade tɔ nʼatamfo so were,\nna nʼabufuw tena wɔn so.\n3Awurade bo kyɛ fuw, na ne tumi so,\nna ɔtwe ɔfɔdifo aso.\nNe kwan wɔ mfɛtɛ ne ahum mu,\nomununkum yɛ nʼanan ase mfutuma.\n4Ɔteɛteɛ po na ɔma ɛyow;\nɔma nsubɔnten nyinaa yoyow.\nBasan ne Karmel twintwam,\nna Lebanon frɔmfrɔmyɛ nso kisa.\n5Mmepɔw wosow biribiri nʼanim\nna nkoko nan.\nAsase, wiase ne wɔn a wɔwɔ mu nyinaa\n6Hena na obetumi agyina nʼabufuw ano?\nHena na obetumi atena nʼabufuwhyew mu?\nNʼabufuw hwie te sɛ ogya;\nabotan yam wɔ nʼanim.\nɔyɛ ahohia mu guankɔbea.\nNʼani wɔ wɔn a wɔde wɔn ho to no so no so.\n8Nanso, ɔnam nsuyiri nwonwaso so\nbɛma Ninewe aba awiei.\nƆbɛtaa nʼatamfo akodu sum kabii mu.\n9Pɔw biara a wɔbɛbɔ atia Awurade no,\nɔhaw biara remma nto so mprenu.\n10Wɔde nsɔe bɛkyekyere wɔn ho,\nna bere a wɔn nsa abow wɔn no\nwɔbɛhyew wɔn sɛ nwuraguanee a wɔaboa ano.\n11Ninewe, wo mu na\nnea ɔbɔ pɔw bɔne tia Awurade\nna otu fo bɔne no fi.\n12Nea Awurade se ni:\n“Ɛwɔ mu sɛ wɔwɔ nnamfonom a wɔdɔɔso de,\nnanso wɔbɛsɛe wɔn ama wɔayera.\nYuda, ɛwɔ mu sɛ mama ɔhaw aba wo so,\nnanso merenyɛ saa bio.\n13Afei, mebubu konnua a ɛda wo kɔn mu\nna matetew nkɔnsɔnkɔnsɔn no mu.”\n14Ninewe, Awurade aka ɔhyɛ asɛm a ɛfa wo ho:\n“Worennya asefo a wo din bɛda wɔn so.\nMɛsɛe nsɛsode a wɔasen ne ahoni a wɔagu\na esisi wʼabosonnan mu no.\nMesiesie wo da\nefisɛ woadan ayɛ atantanne.”\n15Hwɛ mmepɔw no so,\nnea ɔde asɛmpa no ba no anammɔn\nɔno na ɔka asomdwoesɛm!\nYuda di wʼafahyɛ na\ndi wɔ bɔhyɛ so.\nNnipabɔne rentu wo so sa bio;\nWɔbɛsɛe wɔn pasaa.\nAKCB : Nahum 1\nCCBT : 那鴻書 1


Забур 149 CARS - Nnwom 149 AKCB\nMonto dwom foforo mma Awurade,\nmonkamfo no wɔ ahotefo asafo mu.\n2Ma Israel ani nnye ne Yɛfo mu.\nMa Sion mma ani nnye wɔn Hene mu.\n3Ma wɔmfa asaw nkamfo ne din\nna wɔmfa sanku ne akasaa nto dwom mma no.\n4Na Awurade ani sɔ ne nkurɔfo;\nɔde nkwagye kyɛw hyɛ ahobrɛasefo.\n5Momma ahotefo nni ahurusi wɔ anuonyam yi mu;\nna wɔnto ahosɛpɛw dwom wɔ wɔn mpa so.\n6Onyankopɔn nkamfo nhyɛ wɔn anom,\nna ɛnyɛ afoa anofanu wɔ wɔn nsam,\n7sɛ wɔmfa ntɔ were wɔ amanaman no so\nne asotwe wɔ nnipa no so,\n8sɛ wɔmfa nyɛ nkɔnsɔnkɔnsɔn nkyekyere wɔn ahemfo,\nne dade mpokyerɛ ngu wɔn atitiriw,\n9sɛ wɔmfa mmu atɛn, sɛnea wɔakyerɛw atia wɔn no.\nEyi ne nʼahotewfo nyinaa anuonyam.\nAKCB : Nnwom 149


2 Cronica 24 APSD-CEB – 2 Berɛsosɛm 24 ASCB | Biblica\n2 Cronica 24 APSD-CEB – 2 Berɛsosɛm 24 ASCB\n2 Berɛsosɛm 24:1-27\n1Yoas dii ɔhene no, na wadi mfeɛ nson, na ɔdii adeɛ Yerusalem mfirinhyia aduanan. Na ne maame din de Sibia a ɔfiri Beer-Seba. 2Yoas yɛɛ deɛ ɛsɔ Awurade ani, ɔsɔfoɔ Yehoiada nkwa nna nyinaa. 3Yehoiada maa Yoas ɔyerenom baanu a ɔne wɔn wowoo mmammarima ne mmammaa.\n4Akyire no, Yoas yɛɛ nʼadwene sɛ ɔbɛsiesie Awurade Asɔredan no. 5Enti, ɔfrɛfrɛɛ asɔfoɔ ne Lewifoɔ ka kyerɛɛ wɔn sɛ, “Monkɔ Yuda nkuro nyinaa so ntɛm, na monkɔgyegye afirinhyiatoɔ, sɛdeɛ yɛbɛtumi asiesie mo Onyankopɔn Asɔredan no. Monntwentwɛn koraa.” Nanso, Lewifoɔ no ankɔ prɛko pɛ.\n6Na ɔhene no frɛɛ ɔsɔfopanin Yehoiada bisaa no sɛ, “Adɛn enti na wommisaa Lewifoɔ no deɛ enti a wɔnkɔɔ Yuda nkuro so ne Yerusalem nkɔgyegyee Asɔredan ho toɔ no? Mose, Awurade ɔsomfoɔ, gyegyee ɔman Israel saa toɔ yi, sɛdeɛ ɛbɛyɛ a, ɔbɛtumi asiesie Apam Ntomadan no.”\n7Mfeɛ pii mu no, otirimuɔdenfoɔ Atalia akyidifoɔ bɔ wuraa Onyankopɔn Asɔredan mu, na nneɛma a wɔahyira so wɔ Awurade Asɔredan no mu no nyinaa, wɔfa de somm Baal ahoni.\n8Enti, afei, Yoas hyɛɛ sɛ wɔnyɛ adaka bi mfa nsi ɛkwan a ɛkɔ Awurade Asɔredan no akyi. 9Enti, wɔde too Yudafoɔ ne Yerusalemfoɔ anim sɛ, wɔmfa ɛtoɔ a Mose, Onyankopɔn ɔsomfoɔ gyegyee Israelfoɔ wɔ ɛserɛ so no mmrɛ Awurade. 10Ntuanofoɔ no ne ɔmanfoɔ no penee so, enti wɔde anigyeɛ de wɔn sika bɛhyɛɛ adaka no ma. 11Ɛberɛ biara a adaka no bɛyɛ ma no, Lewifoɔ no soa de kɔma ɔhene mpanimfoɔ. Na asɛnniiɛ twerɛfoɔ ne ɔsɔfopanin ananmusini bi akan sika no, na wɔasane de adaka no akɔsi Asɔredan no ɛpono ano bio. Wɔyɛɛ saa daa, na wɔnyaa sika bebree. 12Ɔhene no ne Yehoiada de sika no maa adansie sohwɛfoɔ, ma wɔfaa adansifoɔ ne nnua dwumfoɔ, ma wɔsiesiee Awurade Asɔredan no. Afei, wɔfaa nnadeɛ adwumfoɔ maa wɔde nnadeɛ ne kɔbere mfrafraeɛ yɛɛ Awurade Asɔredan no ho nneɛma.\n13Na mmarima a wɔhwɛ ɛdan no nsiesie so no yɛɛ adwumaden ma adwuma no kɔɔ so sɛdeɛ ɛfata. Wɔsii Onyankopɔn Asɔredan no wɔ ne tebea dada no sɛso na wɔhyɛɛ mu den. 14Wɔwiee nsiesie no, wɔde sika no nkaeɛ brɛɛ ɔhene no ne Yehoiada. Wɔde yɛɛ nneɛma ahodoɔ a wɔde bi som, de bi bɔ ɔhyeɛ afɔdeɛ a nkwankoraa ne atam ahodoɔ a wɔde sikakɔkɔɔ ne dwetɛ ayɛ nso ka ho. Na wɔde kɔguu Awurade asɔredan no mu. Ɛberɛ a na ɔsɔfoɔ Yehoiada te ase no, na wɔtaa bɔ ɔhyeɛ afɔdeɛ wɔ Awurade Asɔredan mu hɔ.\n15Yehoiada nyinii yie, ɔwuiɛ no na wadi mfirinhyia ɔha ne aduasa. 16Wɔsiee no ahemfo asieeɛ wɔ Dawid kurom, ɛfiri sɛ, na wayɛ adwuma pa wɔ Israel, ama Onyankopɔn ne nʼAsɔredan no.\nYehoiada Ɔsom Nhyehyɛeɛ No Sesa\n17Yehoiada owuo akyi no, Yuda ntuanofoɔ bɛkotoo ɔhene Yoas anim, srɛɛ no sɛ ɔntie wɔn afotuo. 18Wɔyɛɛ wɔn adwene sɛ wɔbɛgya Awurade, wɔn agyanom Onyankopɔn Asɔredan no, na wɔasom Asera afɔrebukyia no ne ahoni no mmom. Na Onyankopɔn abufuo baa Yuda ne Yerusalem so wɔ wɔn bɔne enti. 19Awurade somaa adiyifoɔ sɛ wɔnkɔfa wɔn mmrɛ no, nanso nnipa no ampene.\n20Afei, Onyankopɔn Honhom baa ɔsɔfoɔ Yehoiada babarima Sakaria so. Ɔgyinaa nnipa no anim kaa sɛ, “Sɛdeɛ Onyankopɔn seɛ nie: Adɛn enti na monni Awurade ahyɛdeɛ so? Morennya nkɔsoɔ ɛfiri sɛ, moagya Awurade ama ɔno nso agya mo!”\n21Na ntuanofoɔ no yɛɛ apam wɔ Sakaria ho sɛ wɔbɛkum no. Na ɔhene Yoas ankasa hyɛ ma wɔsii no aboɔ, kumm no wɔ Awurade Asɔredan no adihɔ hɔ. 22Na ɔhene Yoas ankae adɔeɛ a nʼagya Yehoiada de yɛɛ no no, na ɔkumm ne babarima. Sakaria rewuo no, nsɛm a ɔka twaa toɔ ne sɛ, “Awurade nhunu deɛ wɔreyɛ na ɔmma wɔmmu ho akonta!”\nYoas Adedie Awieeɛ\n23Afe no ahyɛaseɛ no, Aram akodɔm bɔɔ nsra baa Yoas so. Wɔkaa Yuda ne Yerusalem hyɛeɛ, kunkumm ntuanofoɔ a wɔwɔ ɔman no mu nyinaa. Na wɔfaa asadeɛ a wɔnyaeɛ nyinaa, de kɔmaa wɔn ɔhene wɔ Damasko. 24Ɛwom sɛ Aram dɔm a wɔkɔto hyɛɛ wɔn so no sua deɛ, nanso, Awurade boaa wɔn maa wɔdii Yuda akodɔm kɛseɛ no so nkonim. Yudafoɔ gyaa Awurade, wɔn agyanom Onyankopɔn, ɛno enti Awurade buu atɛn tiaa Yoas. 25Aramfoɔ twee wɔn ho na wɔgyaa Yoas a na wapira yie no hɔ. Nanso, ɔno ankasa mpanimfoɔ dwenee ho sɛ, ɛsiane sɛ ɔkumm ɔsɔfoɔ Yehoiada babarima enti, wɔbɛkum no. Wɔkumm no wɔ ɛberɛ a ɔda mpa so. Na wɔsiee no Dawid kurom a wɔankɔsie no wɔ adehyeɛ amusieeɛ.\n26Na awudifoɔ no yɛ Yosabat a ɔyɛ Amonni baa Simeat babarima, ne Somer a ɔyɛ Moabni baa Simrit babarima. 27Wɔatwerɛ nsɛm a ɛfa Yoas mmammarima, ne ho nkɔmhyɛ, ne Onyankopɔn Asɔredan no nsiesie wɔ Ahene nwoma nkyerɛmu no mu. Yoas wuiɛ no, ne babarima Amasia dii nʼadeɛ sɛ ɔhene.\nASCB : 2 Berɛsosɛm 24


Hiob de asaase mu agude toto nyansa ho (1-28)\nNea onipa yɛ de tu asaase mu agude (1-11)\nNyansa som bo sen nhene (18)\nYehowa suro, ɛno paa ne nyansa (28)\n28 “Ɛwɔ baabi a wotu dwetɛ,Ɛnna sika kɔkɔɔ a woyiyi mu fĩ nso wɔ baabi a wotu no;+ 2 Wotu dade fi fam,Ɛnna wɔnan* kɔbere fi abo mu.+ 3 Onipa ma esum yera;Owurawura sum kabii mu ne sum mu baabiara,Na ɔkɔhwehwɛ aboɔdenbo.* 4 Otu amoa donkudonku* wɔ baabi a obiara mmɛn hɔ koraa,Baabi a onipa werɛ afi, a onipa biara mfa hɔ koraa;Nnipa bi sian kɔ mu, na wɔkɔsensɛn hɔ. 5 Yenya aduan wɔ asaase ani,Nanso asaase ase de, biribiara adan abutuw te sɛ nea ogya ahyew hɔ.* 6 Abo a ɛwɔ hɔ mu na hoabo wɔ,Na ɛhɔ mfuturu mu na sika kɔkɔɔ wɔ. 7 Ɔkɔre biara nnim ɔkwan a ɛkɔ hɔ,Na akorɔma* ani nhui. 8 Wuram aboa kɛse biara nan nsii hɔ;Gyata* biara nkɔfaa hɔ. 9 Onipa de ne nsa pae abo a ɛyɛ den;*Otutu mmepɔw ase ma edwiriw gu; 10 Otwitwa nsuka+ wɔ abotan mu,Na n’ani hu ade a ɛsom bo biara. 11 Osisiw baabi a nsubɔnten fi ba,Na oyi nea ahintaw ba hann mu. 12 Nanso nyansa de, ɛhe na ɛwɔ?+Na ntease nso, ɛhe na efi ba?+ 13 Onipa biara nnim sɛnea ɛsom bo fa,+Na wɔrentumi nhu wɔ ateasefo asaase so. 14 Nsu a emu dɔ ka sɛ, ‘Enni me mu!’ Na ɛpo nso ka sɛ, ‘Enni me nkyɛn!’+ 15 Wɔrentumi mfa sika kɔkɔɔ amapa ntɔ,Na wɔrentumi nkari dwetɛ mfa nsesa.+ 16 Wɔrentumi mfa Ofir sika kɔkɔɔ ntɔ,+Na abohene tuntum a ɛho yɛ na ne hoabo nso, wɔrentumi mfa ntɔ. 17 Wɔrentumi mfa sika kɔkɔɔ ne ahwehwɛ ntoto ho,Na wɔrentumi mfa biribiara a wɔde sika kɔkɔɔ amapa* ayɛ nsesa.+ 18 Ɛpo mu abohene ne ahwehwɛbo mpo ne no nsɛ,+Efisɛ nyansa kotoku ma bo yɛ den sen abohene kotoku ma. 19 Wɔrentumi mfa topas+ abohene a efi Kus ntoto ho;Na wɔrentumi mfa sika kɔkɔɔ amapa mpo ntɔ. 20 Ɛnde ɛhe na nyansa fi?Na ntease nso, ɛhe na efi ba?+ 21 Wɔde ahintaw ɔteasefo biara ani,+Na wɔde asie wim nnomaa. 22 Ɔsɛe amoa* ne owu ka sɛ,‘Ɛho asɛm kɛkɛ na yɛn aso ate.’ 23 Onyankopɔn na onim ɔkwan a yɛbɛfa so ahu;*Ɔno nko ara na onim baabi a ɛwɔ,+ 24 Efisɛ ohu asaase ano noho,Na ohu biribiara a ɛwɔ ɔsoro ase.+ 25 Bere a ɔmaa mframa ahoɔden,*+Na osusuw nsu,+ 26 Bere a ɔhyɛɛ mmara maa osu a ɛtɔ,+Na otwaa kwan maa omununkum a ɛde osuframa ne aprannaa ba no,+ 27 Ɛnna ɔde n’ani huu nyansa, na ɔkyerɛkyerɛɛ mu;Ɔmaa ase timii, na ɔsɔ hwɛe. 28 Na ɔka kyerɛɛ onipa sɛ: ‘Hwɛ! Yehowa suro, ɛno ne nyansa,+Na obi twe ne ho fi bɔne ho a, ɛno ne ntease.’”+\n^ Nt., “wohwie.”\n^ Nt., “ɔbo.”\n^ Anaa “nkoron; amoa a wotu fagude wom.”\n^ Ɛbɛyɛ sɛ ɛfa wɔn a wotu fam agude no dwumadi ho.\n^ Anaa “ɔsansa.”\n^ Anaa “Gyatanini a ne ho yɛ den.”\n^ Nt., “abo a ano yɛ nnam.”\n^ Anaa “sika kɔkɔɔ a wɔayiyi mu fĩ.”\n^ Nt., “Ɔsɛe.”\n^ Anaa “ahu nyansa.”\n^ Nt., “mu yɛɛ duru.”


1 Yehowa ka kyerɛɛ Amitai ba Yona+ sɛ: 2 “Sɔre kɔ Niniwe+ kuropɔn no mu na ka kyerɛ kurom hɔfo sɛ wɔn amumɔyɛ atoatoa abedu m’anim.”+ 3 Nanso Yona guan fii Yehowa+ anim de n’ani kyerɛɛ Tarsis,+ na ɔkɔɔ Yopa+ kohuu hyɛn bi a ɛrekɔ Tarsis. Enti otuaa ka foro kɔtenaa mu sɛ ɔreguan Yehowa ne wɔn akɔ Tarsis. 4 Na Yehowa maa mframa kɛse bi bɔ faa po no so,+ na ahum+ kɛse bi tui, na hyɛn no yɛe sɛ nea ɛrebɛbɔ. 5 Afei na hyɛn no mu adwumayɛfo suro, enti obiara su frɛɛ ne nyame.+ Na wofii ase yiyii nneɛma a ɛwɔ hyɛn no mu tow guu po no mu sɛnea emu bɛyɛ hare.+ Saa bere yi na Yona akɔhyɛ hyɛn no ase baabi ada+ hatee. 6 Afei hyɛn no mu panyin kɔɔ ne nkyɛn kɔka kyerɛɛ no sɛ: “Nna wura, dɛn na ayɛ wo? Sɔre frɛ wo nyame+ ɛ! Ebia nokware Nyankopɔn no behu yɛn mmɔbɔ na yɛanwuwu.”+ 7 Na wɔka kyerɛɛ wɔn ho sɛ: “Momma yɛmmɔ ntonto+ na yenhu nea wama mmusu+ yi aba.” Bere a wɔbɔɔ ntonto no, ɛbɔɔ Yona.+ 8 Enti wosee no sɛ: “Yɛsrɛ wo, ka kyerɛ yɛn: Hena na wama mmusu+ yi aba yɛn so? Adwuma bɛn na woyɛ, na ɛhe na wufi? Ɔman bɛn so na wufi, na wo kurom ne he?” 9 Na ɔka kyerɛɛ wɔn sɛ: “Meyɛ Hebrini+ na mesom+ ɔsoro+ Nyankopɔn Yehowa, nea ɔbɔɔ po ne asase+ no.” 10 Afei na nnipa no suro, na wobisaa no sɛ: “Dɛn na woayɛ yi?”+ Ná nkurɔfo no nim sɛ ɔreguan Yehowa, efisɛ na waka akyerɛ wɔn. 11 Afei wɔsan bisaa no sɛ: “Dɛn na yɛnyɛ wo+ na po no ano adwo ama yɛn?” Saa bere no na po no gu so ara rehuru denneennen. 12 Na ɔka kyerɛɛ wɔn sɛ: “Momma me so nto po no mu na ano bedwo, efisɛ minim sɛ me nti na ahum kɛse yi aba mo so.”+ 13 Nanso mmarima no bɔɔ mmɔden sɛ wɔde hyɛn no bɛfa ahum no mu aba mpoano, nso wɔantumi efisɛ na mframa no rebɔ hyia wɔn denneennen.+ 14 Afei wofii ase su frɛɛ Yehowa sɛ:+ “O Yehowa, yɛsrɛ wo mma yennwuwu esiane ɔbarima yi kra nti! Na mfa mogya a enni fɔ+ ho asodi nto yɛn so, efisɛ wo Yehowa, nea ɛsɔ w’ani na woayɛ yi!”+ 15 Afei wɔmaa Yona so too po no mu, na po no dwoe.+ 16 Na nnipa no fii ase suroo Yehowa papaapa,+ enti wɔbɔɔ afɔre maa Yehowa,+ na wɔhyehyɛɛ bɔ.+ 17 Na Yehowa maa apataa kɛse bi bae bɛmenee Yona,+ na Yona dii apataa no yam nnansa, awia ne anadwo.+


So Onyankopɔn Nim Daakye Asɛm?\nKENKAN WƆ Afrikaans Albanian Amharic Arabic Armenian Aymara Bulgarian Catalan Cebuano Chichewa Chinese Mandarin (Simplified) Chinese Mandarin (Traditional) Chitonga Chitumbuka Cibemba Croatian Czech Dangme Danish Dutch Efik English Estonian Ewe Finnish French Ga Georgian German Greek Guarani Gun Haitian Creole Hebrew Hiligaynon Hungarian Igbo Iloko Indonesian Italian Japanese Kazakh Kikaonde Kikuyu Kiluba Kimbundu Kinyarwanda Kirghiz Kirundi Kisonge Kongo Korean Krio Latvian Lingala Lithuanian Luganda Luo Macedonian Malagasy Maltese Maya Moore Nepali Norwegian Nzema Oromo Ossetian Papiamento (Aruba) Papiamento (Curaçao) Persian Polish Portuguese Quechua (Bolivia) Romanian Russian Sango Sepedi Serbian Serbian (Roman) Sesotho (Lesotho) Shona Silozi Sinhala Slovak Slovenian Spanish Sranantongo Swahili Swahili (Congo) Swedish Tagalog Tatar Thai Tigrinya Tshiluba Tsonga Tswana Turkish Twi Ukrainian Umbundu Urdu Vietnamese Xhosa Yoruba Zande Zulu\nYɛn nyinaa dwen nea ɛbɛba daakye ho. Ɛyɛ a yɛpɛ sɛ yehu sɛnea yɛne yɛn adɔfo asetena bɛyɛ. Yebisa nsɛm bi te sɛ: ‘Ebesi me mma yiye daakye? Atoyerɛnkyɛm bi bɛba abɛsɛe wiase anaa? Dɛn na metumi ayɛ no nnɛ na ama ɔkyena asi me yiye?’ Yebisa nsɛm a ɛtete saa a, ɛnyɛ nwonwa efisɛ sɛnea wɔbɔɔ yɛn nti, bere nyinaa yɛpɛ nea ɛbɛma yɛn koma atɔ yɛn yam sɛ biribiara da dinn. Sɛ wunim daakye asɛm a, anka ɛbɛma woasiesie wo ho asie.\nEnti, wunim nea ebesi w’abrabɔ mu daakye? Hena na onim? Nhwehwɛmufo a wɔbɔ mmɔden sɛ wɔbɛka nea ebesi daakye no, nea wɔka no bi ba mu nanso fã kɛse no ara mma mu. Nanso Onyankopɔn de, wɔka sɛ ɔyɛ obi a otumi ka daakye asɛm ma ɛba mu pɛpɛɛpɛ. N’Asɛm Bible ka sɛ: “Me na mifi mfiase ka awiei asɛm, na mifi tete ka nea ensii.” (Yesaia 46:10) Ɛyɛ ampa sɛ nea ɔka nyinaa ba mu anaa?\nONYANKOPƆN NKƆMHYƐ NYINAA BA MU ANAA?\nAdɛn nti na ɛho hia sɛ wohwehwɛ Onyankopɔn nkɔmhyɛ mu hwɛ sɛ ɛba mu anaa ɛmma mu? Fa no sɛ obi wɔ hɔ a ɔkyerɛ sɛnea ewim tebea bɛyɛ; wayɛ adwuma no akyɛ, na ɔka sɛ osu bɛtɔ a, ɛtɔ, ɔka sɛ owia bɛbɔ a, ɛbɔ. Sɛ saa nipa yi ka sɛ ɔkyena osu bɛtɔ a, anka worennye nni? Saa ara na ɛte wɔ Onyankopɔn fam. Wuhu sɛ wahyɛ nkɔm pii ama aba mu pɛpɛɛpɛ a, ɛbɛma wode w’adwene akɔ nea waka sɛ ebesi daakye no so.\nƆfasu bi a wɔasan ato wɔ tete Niniwe a ɛdanee amamfõ no\nWƆBƐSƐE KUROW KƐSE BI:\nYɛmfa no sɛ kurow kɛse bi adi tumi mfe pii. Sɛ obi tumi hyɛ nkɔm sɛ kurow no bɛsɛe, na ɛba mu ampa a, wunnye nni sɛ ɛbɛyɛ nwonwa paa? Onyankopɔn yɛɛ biribi saa. Ɔnam ne diyifo bi so hyɛɛ nkɔm sɛ Niniwe bɛsɛe. (Sefania 2:13-15) Dɛn na abakɔsɛm akyerɛwfo aka afa saa asɛm no ho? Wɔkyerɛ sɛ, bɛyɛ mfe 2,600 ni no, Babilonfo ne Mediafo kɔtow hyɛɛ Niniwe kurow no so sɛee no pasaa. Enti bere a Onyankopɔn hyɛɛ nkɔm no, edii mfe bɛyɛ 15 ansa na ɛreba mu. Afei nso, Onyankopɔn hyɛɛ nkɔm sɛ Niniwe kurow no bɛyɛ “wosee sɛ sare so.” Saa nkɔmhyɛ yi baa mu anaa? Yiw. Tete no, sɛ nkurɔfo di kurow kɛse bi so a, na wɔtaa kora kurow no ne emu nneɛma bi so. Nanso anwonwasɛm ne sɛ, kurow kɛse Niniwe (ne tenten ne ne kɛse bɛyɛ kilomita 518) de, wɔn a wɔtow hyɛɛ so no sɛee no pasaa. Wohwɛ a, onimdefo bɛn na obetumi ahyɛ nkɔm ma aba mu pɛpɛɛpɛ saa?\nWƆBƐHYEW NNIPA NNOMPE:\nHena na obedwen ho mpo sɛ ɔbɛhyɛ nkɔm sɛ mfe 300 akyi wɔbɛhyew nnipa nnompe wɔ afɔremuka bi so, na kampɛsɛ wabɔ dawuru abɔ onipa pɔtee a ɔbɛyɛ saa no din? Hena na obetumi ahyɛ nkɔm saa na wasan akyerɛ abusua a onipa no befi mu ne kurow a wobesi afɔremuka no wom? Obi tumi hyɛ nkɔm saa a, anka obegye din sɛ. Onyankopɔn diyifo hyɛɛ nkɔm sɛ: “Wɔbɛwo ɔbabarima Dawid fie, na wɔbɛfrɛ no Yosia! Na . . . ɔbɛhyew nnipa nnompe wɔ” afɔremuka bi so wɔ kurow a wɔfrɛ no Betel mu. (1 Ahene 13:1, 2) Nkɔmhyɛ no akyi bɛyɛ mfe ahasa no, wɔwoo obi a ɔbɛyɛɛ ɔhene. Ná ofi Dawid abusua mu, na wɔde edin Yosia a ɛntaa mpue Bible mu na ɛtoo no. Yosia soma “ma wɔkɔfaa adamoa no mu nnompe bɛhyewee wɔ afɔremuka” a ɛwɔ Betel no so, na saa pɛpɛɛpɛ nso na nkɔmhyɛ no kae. (2 Ahene 23:14-16) Sɛ obi a ne tumi boro nnipa de so nsa nni mu a, ɛbɛyɛ dɛn na obi atumi ahyɛ nkɔm ma aba mu pɛpɛɛpɛ saa?\nAdiyifo bi a Bible aka wɔn ho asɛm hyɛɛ Babilon sɛe ho nkɔm, na ɛbaa mu pɛpɛɛpɛ\nAHEMMAN BI BEGU:\nFa no sɛ obi ahyɛ onipa bi ho nkɔm abɔ ne din bere a wonnya nwoo saa onipa no mpo. Nkɔmhyɛ no kyerɛe sɛ onipa no betu wiase ahemman kɛse bi agu, na ɛkyerɛɛ ɔkwan pɔtee a ɔbɛfa so ayɛ saa; ɔkwan no nso, na ɛnyɛ ɔkwan a wɔtaa de di dwuma wɔ ɔko mu. Anka ɛbɛyɛ nwonwa paa, ɛnte saa? Onyankopɔn kaa sɛ ɔbarima bi a wɔfrɛ no Kores bɛko adi ɔman bi so nkonim. Ɔkae nso sɛ Kores begyae Yudafo a wɔwɔ nkoasom mu no, na waboa wɔn ma wɔasan asi wɔn asɔrefie kronkron no. Afei nso, Onyankopɔn kae sɛ ɔkwan a Kores bɛfa so adi nkonim no, ebi ne sɛ Kores bɛma nsubɔnten ayoyow. Ɔkaa bio sɛ wobebuebue kurow no apon ato hɔ, na ɛno bɛma Kores adi nkonim a ɔremmrɛ ho. (Yesaia 44:27–45:2) Nsɛm bebree a na ɛwɔ Onyankopɔn nkɔmhyɛ mu no, ne nyinaa baa mu anaa? Abakɔsɛm akyerɛwfo adwene hyia sɛ ampa, Kores dii kurow no so nkonim. Wɔkyerɛ sɛ, Kores asraafo no yɛɛ biribi a ɛyɛ nwonwa; wotutuu nsuka maa Babilon asubɔnten no faa mu kɔɔ baabi foforo. Enti yɛbɛka a, wɔmaa nsubɔnten yoyowee. Bio nso, asraafo no hyɛn kurow no mu a obiara ansiw wɔn kwan efisɛ na wɔabuebue kurow no apon ato hɔ. Akyiri yi, Kores gyaee Yudafo no, na ɔkae sɛ wobetumi asan akosi wɔn asɔrefie a ɛwɔ Yerusalem no. Ɛno de na ɛyɛ nwonwa paa, efisɛ na Kores nsom Yudafo Nyankopɔn no bi. (Esra 1:1-3) Sɛ ɛnyɛ Onyankopɔn a, hena bio na obetumi ahyɛ nneɛma a esisii yi nyinaa ho nkɔm ama aba mu saa?\nSɛnea Onyankopɔn ka daakye asɛm ma ɛba mu pɛpɛɛpɛ no, emu abiɛsa pɛ na yɛaka ho asɛm yi. Yuda man no kannifo Yosua kaa asɛm bi kyerɛɛ ɔman no, na na ɔman no nim sɛ saa asɛm no yɛ nokware. Ɔkaa sɛ: “Munim mo koma nyinaa mu ne mo kra nyinaa mu sɛ nsɛmpa a Yehowa mo Nyankopɔn aka akyerɛ mo no mu asɛm biako mpo ntɔɔ fam. Ne nyinaa aba mu; biako mpo ntɔɔ fam.” (Yosua 23:1, 2, 14) Yosua manfo no, na wonim paa sɛ Onyankopɔn bɔhyɛ ne ne nkɔmhyɛ nyinaa ba mu. Nanso dɛn na ɛma Onyankopɔn nkɔmhyɛ ba mu pɛpɛɛpɛ saa? Yɛhwɛ sɛnea Onyankopɔn yɛ n’ade ne sɛnea nnipa nso yɛ wɔn ade a, yehu nsonsonoe kɛse. Ɛho hia sɛ wuhu eyi, efisɛ Onyankopɔn aka sɛ nsɛm bi rebesisi nnansa yi ara; saa nsɛm no, wuyi wo ho fi mu a ɛnyɛ yiye.\nONYANKOPƆN NKƆMHYƐ NE NEA NNIPA KA\nAnsa na nnipa bɛka daakye asɛm no, gye sɛ wɔahwɛ nea nhwehwɛmufo aka, nea asisi dedaw ne nea ɛrekɔ so ho nkontaabu, anaa wɔatie wɔn a wose wonim sunsum mu nsɛm. Sɛ nnipa ka sɛ biribi besi daakye a, nea wotumi yɛ ara ne sɛ, wɔpɛ baabi tena hwɛ sɛ nea wɔaka no bɛba mu anaa.—Mmebusɛm 27:1.\nOnyankopɔn de, onim biribiara. Onim sɛnea nnipa te ne nea ɛwɔ nnipa komam, enti ɔpɛ a, obetumi ahu sɛnea ankorankoro binom ne aman mpo bɛyɛ wɔn ade daakye. Nanso Onyankopɔn tumi yɛ nea ɛsen saa. Otumi sakra nneɛma mu ma n’asɛm ba mu. Ɔka sɛ: ‘Asɛm a efi m’anom rensan mma me nkyɛn kwa, na ebewie nea enti a mesomae no.’ (Yesaia 55:11) Enti ɛtɔ da a, Onyankopɔn nkɔmhyɛ no bi yɛ nea ɔbɛyɛ no daakye a ɔde to gua. Ɔhwɛ hu sɛ nea ɔka biara bɛba mu pɛpɛɛpɛ.\nƆkwan pa bi wɔ hɔ a wo ne w’adɔfo betumi afa so ahu sɛnea mo asetena bɛyɛ daakye anaa? Sɛ wudi kan nya no ntee sɛ mframa gyampanturudu bi rebɔ ba baabi a wote a, wubetumi ayɛ biribi de abɔ wo ho ban. Saa ara na Bible nkɔmhyɛ te; wudi kan hu a, wubetumi atu ho anammɔn. Onyankopɔn aka sɛ nsakrae akɛse bi rebɛba wiase nyinaa nnansa yi ara. (Hwɛ adaka a wɔato din “ Nea Onyankopɔn Aka Afa Daakye Ho.”) Ɛsono daakye a yɛreka yi, ɛnna ɛsono nea wɔn a wɔfrɛ wɔn abenfo ka sɛ ɛbɛba no.\nWubetumi asusuw ho saa kwan yi so: Wiase asetena ayɛ sɛ asɛm bi a wɔakyerɛw ato hɔ dedaw. Yenim ne mfiase, na yebetumi ahu n’awiei. Onyankopɔn aka sɛ: “Me na mifi mfiase ka awiei asɛm, . . . na meka sɛ, ‘Me tirimbɔ begyina, na nea ɛsɔ m’ani biara mɛyɛ.’” (Yesaia 46:10) Wo ne w’abusua betumi anya daakye a ɛyɛ anigye. Ma Yehowa Adansefo nkyerɛ wo nea Bible aka afa daakye ho. Adansefo no nyɛ nkurɔfo a wɔka sunsum mu nsɛm. Wɔnka sɛ wɔte ahonhom nne anaasɛ wɔwɔ tumi soronko bi a ɛma wotumi ka daakye asɛm. Mmom, wɔyɛ nkurɔfo a wosua Bible, na wobetumi akyerɛ wo nneɛma pa pii a Onyankopɔn gu so reyɛ ama woanya no daakye.\nSɛ yɛhwehwɛ Bible nkɔmhyɛ mu a, ɛma yehu sɛnea Onyankopɔn te ankasa. Onyankopɔn kyerɛ yɛn nea ɔpɛ sɛ yɛyɛ, na ɛno ma yehu sɛ odwen nnipa ho, na ɔnyɛ anibiannaso. Mmom, yɛn daakye hia no. Nokwasɛm ne sɛ, ɔpɛ sɛ esi yɛn yiye daakye.\nNea Onyankopɔn Aka Afa Daakye Ho\nNkɔmhyɛfo binom ka sɛ asase no bɛsɛe, nanso Onyankopɔn ma yɛn awerɛhyem sɛ asase a yɛte so yi rensɛe da.—Dwom 104:5; Ɔsɛnkafo 1:4.\nNnipa bɛkɔ so asɛe asase no ara kosi sɛ Onyankopɔn de ne ho begye mu ama wɔagyae.—Dwom 92:7; Adiyisɛm 11:18.\nOnyankopɔn nim sɛ ɔsom dodow no ara agu ne din ho fĩ, na wɔmfa Bible nyɛ hwee, enti ɔbɛsɛe saa ɔsom no nyinaa. —Adiyisɛm 18:4-9.\nOnyankopɔn soro ahenni no na ɛbɛsɛe abɔnefo ne asoɔdenfo nyinaa, na ɛnyɛ nnipa anaa atoyerɛnkyɛm bi. “Nnebɔneyɛfo nso, wobeyi wɔn hɔ.”—Dwom 37:10, 38; Daniel 2:44.\nOnyankopɔn bɛbɔ nnipa a wɔyɛ nea ɔpɛ no ho ban ma wɔatena asase fɛfɛɛfɛ so. “Hwɛ onipa a ɔyɛ pɛ, na hwɛ nea ɔteɛ, sɛ saa onipa no awiei yɛ asomdwoe.” —Dwom 37:11, 37; Adiyisɛm 21:3, 4.\nOnyankopɔn yam ye, enti wakyerɛ nea woyɛ a, ɛbɛsɔ n’ani; ɛwɔ Bible mu. Wasan akyerɛ sɛnea yebetumi “aguan nneɛma a etwa sɛ esisi yi nyinaa.”—Luka 21:36; Yohane 17:3.


Забур 31 CARS - Nnwom 31 AKCB\n1Wo mu, Awurade na manya guankɔbea;\nmma mʼanim ngu ase;\nfi wo trenee mu gye me.\n2Yɛ aso ma me,\nbra ntɛm begye me;\nyɛ me bammɔ botan,\naban a mʼatamfo nsa renka me.\n3Sɛ woyɛ me botan ne mʼaban nti,\nwo din nti di mʼanim na kyerɛ me kwan.\n4Gye me fi afiri a wɔasum me no mu,\nefisɛ wo ne me guankɔbea.\n5Wo nsam na mede me kra hyɛ;\ngye me bio, Awurade, Onyankopɔn nokwafo.\n6Mikyi wɔn a wɔsom abosom huhuw;\nmede me ho to Awurade so.\n7Mʼani begye na madi ahurusi wɔ wo dɔ mu,\nefisɛ wuhu mʼamanehunu,\nna wunim me kra mu haw.\n8Womfaa me nhyɛɛ ɔtamfo no nsa\nmmom wode me nan asisi petee mu.\n9Hu me mmɔbɔ, Awurade, efisɛ me ho yeraw me;\nawerɛhow ama mʼani so ayɛ kusuu\nɔyaw ama me kra ne me honam ayɛ mmerɛw.\n10Ɔyawdi retew me nkwa so,\nna abooboo tew me mfe so;\nɔhaw nti mʼahoɔden kɔ fam,\nna me nnompe nso ahodwow.\n11Mʼatamfo nyinaa nti,\nmayɛ ahohora wɔ me nnamfonom mu;\nnnipa a wonim me suro me,\nna wɔn a wohu me mmɔnten so guan.\n12Obiara werɛ afi me te sɛ nea mawu;\nmayɛ sɛ kuku a abɔ.\n13Mete asomsɛm dodow a wɔka\nahunahuna atwa me ho ahyia.\nWɔrepam me ti so,\nna wɔbɔ pɔw sɛ wobekum me.\n14Nanso mede me ho ato wo so, Awurade;\nmeka se, “Woyɛ me Nyankopɔn.”\n15Me mmere wɔ wo nsam\ngye me fi mʼatamfo\nne wɔn a wɔtaa me no nsam.\n16Tew wʼanim kyerɛ wo somfo;\ngye me wɔ wo dɔ a enni huammɔ no mu.\n17Mma mʼanim ngu ase, Awurade,\nefisɛ masu afrɛ wo;\nmmom, ma amumɔyɛfo anim ngu ase\nna wɔnna wɔn nna mu komm.\n18Mua atorofo ano,\nefisɛ wɔde ahantan ne animtiaabu\nkasa tia atreneefo.\n19Wo papayɛ dɔɔso,\nɛno na woakora ama wɔn a wosuro wo no\nɛno na wode ma wɔn a woguan toa wo no\nwɔ nnipa anim.\n20Wode wɔn sie wʼanim bammɔ mu\nfi nnipa nsusuwii bɔne ho;\nwo tenabea hɔ na wode wɔn sie dwoodwoo\nfi tɛkrɛma a ɛbɔ sobo ho.\n21Ayeyi nka Awurade!\nSɛ wayi ne dɔ nwonwaso akyerɛ me\nbere a na mewɔ kuropɔn a atamfo atwa ho ahyia no mu no.\n22Mebɔɔ huboa no mekae se:\n“Woayi wʼani afi me so!”\nNanso wotee me mmɔborɔsu\nbere a mekotow srɛɛ wo no.\n23Monnɔ Awurade mo a moyɛ nʼahotewfo nyinaa!\nAwurade kora wɔn a wodi nokware so,\nna ahomasofo de, otua wɔn ka pɛpɛɛpɛ.\n24Monyɛ den na momma mo bo ntɔ mo yam,\nmo a mowɔ anidaso wɔ Awurade mu nyinaa.\nAKCB : Nnwom 31


Ɔdɔ Bɛn Na Ɛma Yɛn Ani Gye Ankasa? | Adesua\nKENKAN WƆ Afrikaans Albanian Altai Alur American Sign Language Amharic Amis Angolan Sign Language Arabic Argentinean Sign Language Armenian Armenian (West) Australian Sign Language Aymara Azerbaijani Azerbaijani (Cyrillic) Bashkir Bassa (Cameroon) Belize Kriol Bengali Bicol Bolivian Sign Language Boulou Brazilian Sign Language British Sign Language Bulgarian Cakchiquel (Western) Catalan Cebuano Chichewa Chilean Sign Language Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chinese Sign Language Chitonga Chitonga (Malawi) Chitonga (Zimbabwe) Chitumbuka Chiyao Chol Chuvash Cibemba Cinyanja Colombian Sign Language Costa Rican Sign Language Croatian Cuban Sign Language Czech Czech Sign Language Damara Dangme Danish Digor Douala Dutch Ecuadorian Sign Language Edo Efik English Esan Estonian Ewe Fijian Filipino Sign Language Finnish Finnish Sign Language Fon French French Sign Language Ga Garifuna Georgian German German Sign Language Greek Greek Sign Language Guarani Gujarati Gun Haitian Creole Hausa Hebrew Herero Hiligaynon Hindi Hiri Motu Honduras Sign Language Hungarian Hungarian Sign Language Ibanag Icelandic Igbo Iloko Indian Sign Language Indonesian Indonesian Sign Language Isoko Italian Italian Sign Language Japanese Japanese Sign Language Jula Kabiye Kabuverdianu Kannada Kenyan Sign Language Kikamba Kikaonde Kikuyu Kiluba Kinyarwanda Kirghiz Kiribati Kirundi Kisonge Kongo Korean Korean Sign Language Kurdish Kurmanji Kurdish Kurmanji (Caucasus) Kurdish Kurmanji (Cyrillic) Kwangali Kwanyama Latvian Lingala Lithuanian Low German Luganda Lunda Luo Luvale Macedonian Malagasy Malawi Sign Language Malay Malayalam Mam Mambwe-Lungu Marathi Marshallese Maya Mazatec (Huautla) Mbunda Mexican Sign Language Mingrelian Mixe (North Central) Mixtec (Guerrero) Mongolian Moore Motu Myanmar Nahuatl (Central) Nahuatl (Guerrero) Nahuatl (Huasteca) Nahuatl (Northern Puebla) Ndebele Ndebele (Zimbabwe) Ndonga Nepali Ngabere Nigerian Pidgin Norwegian Nzema Okpe Oromo Ossetian Otetela Panamanian Sign Language Pangasinan Papiamento (Curaçao) Paraguayan Sign Language Persian Peruvian Sign Language Pidgin (Cameroon) Polish Polish Sign Language Ponapean Portuguese Portuguese (Portugal) Portuguese Sign Language Punjabi Quebec Sign Language Quechua (Ancash) Quechua (Bolivia) Romanian Romanian Sign Language Russian Russian Sign Language Samoan Sango Sepedi Sepulana Serbian Serbian (Roman) Sesotho (Lesotho) Sesotho (South Africa) Shona Sidama Silozi Sinhala Slovak Slovak Sign Language Slovenian Solomon Islands Pidgin Spanish Spanish Sign Language Sranantongo Swahili Swahili (Congo) Swati Swedish Tagalog Taiwanese Sign Language Tajiki Tamil Tarascan Tatar Telugu Tetun Dili Thai Tigrinya Tiv Tlapanec Tojolabal Tok Pisin Tongan Totonac Tshiluba Tsonga Tswana Turkish Turkmen Tuvaluan Twi Tzeltal Tzotzil Ukrainian Urhobo Uzbek Uzbek (Roman) Venda Venezuelan Sign Language Vietnamese Waray-Waray Wolaita Xhosa Yoruba Zambian Sign Language Zande Zapotec (Isthmus) Zimbabwe Sign Language Zulu\n“Anigye ne nnipa a wɔn Nyankopɔn ne Yehowa!”—DW. 144:15.\nNNWOM: 111, 109\nDɛn na yebetumi ayɛ na yɛannɔ yɛn ho dodo?\nAdɛn nti na nnipa a wɔn ani bere sika nni anigye ankasa?\nAdwene a yɛwɔ wɔ anigyede ho no, dɛn na ɛbɛboa yɛn ama yɛahwehwɛ mu?\n1. Adɛn nti na bere a yɛwɔ mu yi yɛ soronko?\nBERE a yɛwɔ mu yi yɛ soronko koraa wɔ nnipa abakɔsɛm mu. Sɛnea Bible ka too hɔ no, Yehowa reboaboa ‘nnipakuw kɛse bi a wofi amanaman ne mmusuakuw ne nnipa ne kasa nyinaa mu’ ano. Nnipa a waboaboa wɔn ano no yɛ “ɔman kɛse.” Wɔyɛ nnipa a wɔwɔ anigye, na wɔn dodow boro ɔpepem nwɔtwe; ‘wɔresom Onyankopɔn awia ne anadwo wɔ n’asɔrefie.’ (Adi. 7:9, 15; Yes. 60:22) Ɛnnɛ, nnipa dodow a wɔdɔ Onyankopɔn ne wɔn yɔnko nnipa no, yennyaa bi saa da.\n2. Ɔdɔ a ɛnyɛ ɔdɔ pa bɛn na nnipa a wɔnyɛ Onyankopɔn nnamfo da no adi? (Hwɛ mfonini a ɛwɔ adesua yi mfiase no.)\n2 Bible san kaa too hɔ sɛ yɛn bere yi so no, nnipa a wɔnyɛ Onyankopɔn nnamfo bɛda ɔdɔ a ɛnyɛ ɔdɔ pa adi. Saa ɔdɔ no, ɛyɛ pɛsɛmenkominya dɔ. Ɔsomafo Paulo kyerɛwee sɛ: “Nna a edi akyiri mu no, . . . nnipa bɛyɛ ahopɛ, sikanibere, . . . wɔn a wɔdɔ anigyede sen Onyankopɔn.” (2 Tim. 3:1-4) Saa pɛsɛmenkominya dɔ yi ne Onyankopɔn dɔ bɔ abira; ɛne Onyankopɔn dɔ nhyia. Sɛ nkurɔfo dwen nea wɔn nkutoo benya ho a, anigye a wɔrehwehwɛ no, wonnya. Nokwasɛm ne sɛ, ɔdɔ a ɛte saa ama pɛsɛmenkominya abu so wɔ wiase, na ama emu tena ayɛ den.\n3. Dɛn na yebesusuw ho wɔ adesua yi mu, na adɛn ntia?\n3 Paulo hui sɛ nnipa pii bɛda pɛsɛmenkominya dɔ adi, na ebetumi asum Kristofo afiri. Enti Paulo bɔɔ Kristofo kɔkɔ sɛ ‘wɔnnan wɔn ho,’ anaa wɔntwe wɔn ho mfi nnipa a wɔda pɛsɛmenkominya dɔ adi ho. (2 Tim. 3:5) Nanso nkurɔfo a wɔte saa no, yɛrentumi ntwe yɛn ho mfi wɔn ho korakora. Ɛnde, yɛbɛyɛ dɛn atwe yɛn ho afi suban a nnipa a wɔatwa yɛn ho ahyia da no adi ho? Yɛbɛyɛ dɛn ayere yɛn ho ayɛ nea ɛsɔ Yehowa a ɔne ɔdɔ Nyankopɔn no ani? Momma yɛnhwɛ nsonsonoe a ɛda ɔdɔ a Onyankopɔn pɛ sɛ yɛda no adi ne ɔdɔ a wɔaka ho asɛm wɔ 2 Timoteo 3:2-4 no ntam. Yɛyɛ saa a, ɛbɛboa yɛn ama yɛahwehwɛ yɛn mu na yɛahu ɔdɔ a ɛfata sɛ yɛda no adi; ɔdɔ a ɛbɛma yɛanya akomatɔyam ne anigye ankasa.\nYƐDƆ ONYANKOPƆN ANAA YƐDƆ YƐN HO?\n4. Adɛn nti na ɛnyɛ mfomso sɛ yebenya ɔdɔ bi ama yɛn ho?\n4 Honhom kaa Paulo ma ɔkyerɛwee sɛ, “Nnipa bɛyɛ ahopɛ,” anaa wɔbɛdɔ wɔn ho dodo. Yemmisa sɛ, ɛyɛ mfomso sɛ yɛbɛdɔ yɛn ho? Dabi, mfomso biara nni ho, na ɛho hia mpo sɛ yɛdɔ yɛn ho sɛnea ɛfata. Saa na Yehowa bɔɔ yɛn. Yesu kae sɛ: “Dɔ wo yɔnko sɛ wo ho.” (Mar. 12:31) Sɛ yɛnnɔ yɛn ho a, yɛrentumi nnɔ yɛn yɔnko. Kyerɛwnsɛm no san ka sɛ: “Ɛsɛ sɛ okununom dɔ wɔn yerenom sɛ wɔn ankasa nipadua. Nea ɔdɔ ne yere no dɔ ne ho, na onipa biara ntan n’ankasa honam da; mmom no ɔyɛn no na n’ani kũ ho.” (Efe. 5:28, 29) Enti ɛda adi pefee sɛ, ɛfata sɛ yenya ɔdɔ bi ma yɛn ho.\n5. Nnipa a wɔdɔ wɔn ho dodo no, dɛn na wobɛka afa wɔn ho?\n5 Yɛhwɛ 2 Timoteo 3:2 a, ɛka sɛ nnipa bɛyɛ ahopɛ, anaa wɔbɛdɔ wɔn ho dodo. Saa ɔdɔ no nyɛ ɔdɔ pa. Ɛyɛ pɛsɛmenkominya dɔ. Nnipa a wɔdɔ wɔn ho dodo bu wɔn ho tra so. (Kenkan Romafo 12:3.) Wonnwen afoforo ho, na mmom nea eye ma wɔn nkutoo na ehia wɔn. Sɛ nneɛma ankɔ yiye a, sɛ́ anka wobegye wɔn mfomso atom no, wɔde hyɛ afoforo. Nnipa a wɔyɛ pɛsɛmenkominya saa no, wonni anigye ankasa.\n6. Sɛ yɛdɔ Onyankopɔn a, adepa bɛn na efi mu ba?\n6 Bere a ɔsomafo Paulo kyerɛɛ subammɔne ahorow a ɛbɛda adi wɔ nna a edi akyiri mu no, ahopɛ na ɔde dii kan. Bible ho abenfo susuw sɛ, nea enti a ɔyɛɛ saa ne sɛ, saa subammɔne no na ɛkɔfa nea aka no nyinaa ba. Nanso, ɔdɔ a Onyankopɔn pɛ sɛ yenya no deɛ, ɛma yenya suban pa. Bible ka sɛ, sɛ obi wɔ ɔdɔ a, ɔwɔ anigye, asomdwoe, abodwokyɛre, ayamye, papayɛ, gyidi, odwo, ne ahosodi. (Gal. 5:22, 23) Odwontofo no kyerɛwee sɛ: “Anigye ne nnipa a wɔn Nyankopɔn ne Yehowa!” (Dw. 144:15) Yehowa yɛ anigye Nyankopɔn, na ne nkurɔfo da saa suban no adi. Afei nso, nnipa a wɔdɔ wɔn ho dodo dwen nea wɔn nkutoo benya ho. Nanso, Yehowa asomfo deɛ wɔnte saa, na mmom wotu wɔn ho ma boa afoforo, na ɛno ma wɔn ani gye.—Aso. 20:35.\nDɛn na yɛbɛyɛ na yɛammɛyɛ nnipa a yɛdɔ yɛn ho dodo, anaa anigyede? (Hwɛ nkyekyɛm 7)\n7. Nsɛmmisa bɛn na ɛbɛboa yɛn ama yɛahwehwɛ ɔdɔ a yɛwɔ ma Onyankopɔn no mu?\n7 Ɔdɔ a yɛwɔ ma yɛn ho no, yɛbɛyɛ dɛn ahu sɛ ɛreyɛ akyɛn nea yɛwɔ ma Onyankopɔn? Momma yensusuw afotu a ɛwɔ Filipifo 2:3, 4 no ho nhwɛ. Ɛka sɛ: “Mommfa mansotwe anaa anuonyamhunupɛ nnyɛ biribiara, na mmom mumfi ahobrɛase mu mmu afoforo sɛ wɔkyɛn mo, na monnhwɛ nneɛma a ɛfa mo nko ara ho, na mmom monhwɛ nea ɛfa afoforo ho nso bi.” Yebetumi abisa yɛn ho sɛ: ‘Mede saa afotu yi yɛ adwuma wɔ m’asetena mu? Merebɔ mmɔden paa sɛ mɛyɛ nea Onyankopɔn pɛ sɛ meyɛ? Mehwehwɛ akwan bi a mɛfa so aboa afoforo wɔ asafo no mu ne asɛnka mu?’ Ɛnyɛ bere nyinaa na ɛyɛ mmerɛw sɛ yebetu yɛn ho ama. Egye mmɔdenbɔ ne ahofama. Nanso biribi foforo wɔ hɔ a ebetumi ama yɛn ani agye paa asen sɛ yebenya amansan Hene no anim dom anaa?\n8. Onyankopɔn ho dɔ a ebinom wɔ nti, dɛn na wɔayɛ?\n8 Onyankopɔn ho dɔ a ebinom wɔ nti, wɔagyae adwuma a anka ɛbɛma wɔanya wɔn ho sɛnea wobenya bere pii asom Yehowa. Ericka te United States; ɔyɛ oduruyɛfo. Nanso, sɛ́ anka ɔbɛkɔ n’anim na wagye din wɔ aduruyɛ mu no, ɔbɛyɛɛ daa kwampaefo. Ɔne ne kunu akɔsom wɔ aman ahorow bi so. Ɔhwɛ n’akyi a, ɔka sɛ: “Asɛmpaka adwuma no a yɛayɛ wɔ nkurɔfo a wɔka ɔman foforo so kasa mu no ama yɛanya osuahu pii. Na ama yɛanya nnamfo nso; wei ama yɛn asetena atu mpɔn. Meda so ara yɛ oduruyɛfo adwuma no. Nanso, mede me bere dodow no ara ne m’ahoɔden kyerɛkyerɛ nkurɔfo Yehowa ho ade, na meboa asafo no mufo nso. Wei ama m’ani agye me komam, na me bo atɔ me yam paa.”\nWOREHYEHYƐ W’AHONYADE WƆ SORO ANAA ASASE SO?\n9. Adɛn nti na nnipa a wɔn ani bere sika nni anigye?\n9 Paulo kyerɛwee sɛ nnipa bɛyɛ “sikanibere.” Mfe bi a atwam no, ɔkwampaefo bi a ɔwɔ Ireland kaa Onyankopɔn ho asɛm kyerɛɛ ɔbarima bi. Ɔbarima no yii sika fii ne kotoku mu, na ɔmaa so hoahoaa ne ho kae sɛ, “Wei ne me nyame!” Ɛwom sɛ nnipa pii renyɛ saa deɛ, nanso nnipa a wɔn ani bere sika ne ahode abu so wɔ wiase. Nanso Bible bɔ kɔkɔ sɛ: “Nea ɔpɛ dwetɛ no, dwetɛ mmee no, na nea ɔpɛ adedodow nso, ahonyade mmee no.” (Ɔsɛnk. 5:10) Nnipa a wɔte saa no, nea wɔda dwen ho ara ne sɛ wobenya sika. Enti wobiri wɔn mogya ani pɛ sika, na ɛma wodi “yaw bebree.”—1 Tim. 6:9, 10.\n10. Dɛn na Bible ka fa ahonyade ne ohia ho?\n10 Nokwasɛm ne sɛ, yɛn nyinaa hia sika. Sika bɔ yɛn ho ban wɔ ɔkwan bi so. (Ɔsɛnk. 7:12) Nanso, yemmisa sɛ, sɛ sika a obi wɔ yɛ nea ɔde twitwa ne ho nkutoo a, n’ani betumi agye paa anaa? Yiw, n’ani betumi agye paa! (Kenkan Ɔsɛnkafo 5:12.) Yake ba Agur kyerɛwee sɛ: “Mma me ohia anaa ahonyade. Ma me aduan a ɛbɛso me na minni.” Nea enti a na ɔbarima no mpɛ sɛ obedi hia buruburoo no, ɛnyɛ den koraa sɛ yɛbɛte ase. Ɔkɔɔ so kyerɛkyerɛɛ mu sɛ, na ɔmpɛ sɛ ohia bepiapia no ama wabɔ korɔn. Efisɛ ɔbɔ korɔn a, obegu Onyankopɔn din ho fĩ. Nanso, adɛn nti na ɔbɔɔ mpae sɛ ɔmpɛ sɛ onya ahonyade pii? Ɔkyerɛwee sɛ: “Sɛnea ɛbɛyɛ a meremmee na mempa wo nka sɛ: ‘Hena ne Yehowa?’” (Mmeb. 30:8, 9) Ebia wunim nnipa bi a wɔmfa wɔn ho nto Onyankopɔn so, na mmom wɔde wɔn ho to wɔn ahonyade so.\n11. Sika ho afotu bɛn na Yesu de mae?\n11 Nnipa a wɔn ani bere sika ntumi nsɔ Onyankopɔn ani. Yesu kae sɛ: “Obiara ntumi nsom awuranom baanu; efisɛ sɛ wantan obiako na wannɔ ɔfoforo no a, ɔbɛbata obiako ho na wabu ɔfoforo no animtiaa. Muntumi nsom Onyankopɔn ne Ahonyade.” Yesu fii n’asɛm no ase sɛ: “Munnyae ademude a mohyehyɛ wɔ asase so no, baabi a nwewee ne nkannare sɛe no, na akorɔmfo bubu kowia. Mmom no, monhyehyɛ mo ademude ɔsoro, baabi a nwewee anaa nkannare nsɛe no, na akorɔmfo mmubu nkowia.”—Mat. 6:19, 20, 24.\n12. Sɛ yɛn ani ammere ahonyade a, ɔkwan bɛn so na ebetumi aboa yɛn ama yɛasom Onyankopɔn? Ma ɛho nhwɛso.\n12 Nnipa pii ahu sɛ, sɛ wɔn ani ammere ahonyade a, ɛma wɔn ani gye paa. Ɛsan nso ma wonya bere pii som Yehowa. Jack te United States. Ná ɔwɔ ofie kɛse ne adwuma bi, nanso ɔtɔn ne nyinaa. Efisɛ ohui sɛ ɔyɛ saa a ɛbɛma wanya kwan ne ne yere ayɛ akwampae adwuma. Ɔkae sɛ: “Ná ɛyɛ den paa sɛ yɛbɛtɔn yɛn fie fɛfɛ ne yɛn agyapade a ɛwɔ ɔman no mu no. Nanso mfe bi a atwam no, esiane adwumam nsɛnnennen nti, mɛba fie no na mayɛ basaa. Me yere a ɔyɛ daa kwampaefo no deɛ, bere nyinaa na n’ani agye. Ná me yere taa ka sɛ, ‘Adwumawura biara nni hɔ a ɔbɛto m’adwumawura!’ Seesei a me nso mereyɛ akwampae adwuma no, yɛn mmienu nyinaa reyɛ adwuma ama Owura koro no ara, ɔno ne Yehowa.”\nDɛn na yɛbɛyɛ na yɛammɛyɛ nnipa a yɛdɔ sika? (Hwɛ nkyekyɛm 13)\n13. Dɛn na ebetumi aboa yɛn ama yɛahu adwene a yɛwɔ wɔ sika ho?\n13 Sɛ yɛpɛ sɛ yehu adwene a yɛwɔ wɔ sika ho a, ɛsɛ sɛ yefi yɛn komam ma nsɛmmisa a edidi so yi ho mmuae. Yebetumi abisa yɛn ho sɛ: ‘Nea Bible ka fa sika ho no, migye di paa, na mede bɔ me bra? Sikapɛ ne ade a mede di kan wɔ m’asetena mu anaa? Ahonyade som bo ma me sen abusuabɔ a me ne Yehowa ne nnipa foforo benya anaa? Migye di paa sɛ Yehowa bɛma me nsa aka nea mihia?’ Yebetumi anya awerɛhyem sɛ wɔn a wɔde wɔn ani to Yehowa so no, ɔremma wɔn nsa nsi fam da.—Mat. 6:33.\nYEDI YEHOWA AKYI ANAA YEDI ANIGYEDE AKYI?\n14. Adwene a ɛfata bɛn na ɛsɛ sɛ yenya wɔ anigyede ho?\n14 Sɛnea Bible ka too hɔ no, ɛnnɛ nnipa pii ‘dɔ anigyede.’ Yɛahu sɛ, mfomso biara nni ho sɛ obi bɛdɔ ne ho sɛnea ɛsɛ na wanya sika ho adwene a ɛfata. Saa ara nso na mfomso biara nni ho sɛ obi begye n’ani sɛnea ɛsɛ. Yehowa mpɛ sɛ yɛbɛyɛ katee de nneɛma bi akame yɛn ho. Saa ara nso na ɔmpɛ sɛ yɛtwe yɛn ho fi nneɛma bi a asɛm biara nni ho a yɛde begyigye yɛn ani ho. Bible hyɛ Onyankopɔn asomfo anokwafo nkuran sɛ: “Kɔ; fa anigye kodi w’aduan, na fa koma pa nom wo nsã.”—Ɔsɛnk. 9:7.\n15. Anigyede bɛn na 2 Timoteo 3:4 ka ho asɛm?\n15 Anigyede a ɛma obi yi n’adwene fi Onyankopɔn so ɛnna 2 Timoteo 3:4 ka ho asɛm. Ɔbenfo bi kyerɛwee sɛ: “Saa kyerɛwsɛm no nka sɛ nkurɔfo a wɔte saa no wɔ ɔdɔ bi ma Onyankopɔn. Nea ɛkyerɛ ankasa ne sɛ, saa nkurɔfo no nni Onyankopɔn ho dɔ biara.” Wei yɛ kɔkɔbɔ a emu yɛ den ma nkurɔfo a wɔdɔ anigyede no! Nnipa a “wɔdɔ anigyede” a Bible ka wɔn ho asɛm no, wɔn ara ne nkurɔfo a wɔma ‘asetena yi mu anigye twetwe wɔn’ no.—Luka 8:14.\n16, 17. Nhwɛso bɛn na Yesu yɛe wɔ anigyede ho?\n16 Yesu ma yehuu sɛnea yebenya anigyede ho adwene a ɛfata paa. Ɔkɔɔ ‘ayeforohyia bi’ ne ‘apontow kɛse bi’ ase. (Yoh. 2:1-10; Luka 5:29) Ayeforohyia no ase no, Yesu yɛɛ anwonwade bi maa nsu danee nsã. Nea ɛbae ne sɛ, nsã a na wɔde resom ahɔho no sae. Bere foforo nso, ɔbɔɔ nnipa a na wobu wɔn ho treneefo asɛm gui. Saa nkurɔfo no kasa tiaa Yesu sɛ ɔyɛ odidifo ne ɔsanomfo.—Luka 7:33-36.\n17 Nanso Yesu amfa ne ho anhyɛ anigyede mu fee. Ɔde Yehowa dii kan wɔ n’asetenam, na ɔyɛɛ nea obetumi biara boaa afoforo. Sɛnea ɛbɛyɛ a wobegye nnipa pii nkwa no, ɔmaa kwan ma wokum no yayaayaw wɔ dua so. Yesu ka kyerɛɛ wɔn a na wɔpɛ sɛ wodi n’anammɔn akyi no sɛ: “Anigye ne mo sɛ me nti nkurɔfo bɔ mo ahohora na wɔtaa mo na wodi atoro ka asɛmmɔne biara to mo so. Momma mo ani nnye na munni ahurusi, efisɛ mo akatua sõ wɔ soro; saa ara na wɔtaa adiyifo a wodii mo anim no.”—Mat. 5:11, 12.\nDɛn na yɛbɛyɛ na yɛammɛyɛ nnipa a yɛdɔ anigyede? (Hwɛ nkyekyɛm 18)\n18. Nsɛmmisa bɛn na ɛbɛboa yɛn ama yɛahu sɛ yɛdɔ anigyede anaa?\n18 Yɛbɛyɛ dɛn atumi ahu sɛ yɛdɔ anigyede anaa? Ɛyɛ papa sɛ yebisa yɛn ho sɛ: ‘Mede anigyede sesa asafo nhyiam ne asɛnka? Megyae nneɛma bi akyi di na ama matumi asom Onyankopɔn anaa? Sɛ merepɛ biribi a mɛyɛ de agyigye m’ani a, misusuw adwene a Yehowa benya wɔ nea mepɛ sɛ meyɛ no ho?’ Sɛ yɛdɔ Onyankopɔn paa a, yɛbɛtwe yɛn ho afi anigyede biara a yenim sɛ ɛnsɔ n’ani ho. Saa ara nso na anigyede biara a yesusuw sɛ n’ani rennye ho no, yɛbɛtwe yɛn ho afi ho.—Kenkan Mateo 22:37, 38.\nNEA ƐMA YENYA ANIGYE\n19. Henanom na wɔn ani rentumi nnye ankasa da?\n19 Nnipa ahu amane bɛyɛ mfe 6,000 wɔ Satan wiase yi mu. Afei, Satan wiase no reba awiei. Nnipa a wɔyɛ ahopɛ anaa wɔdɔ wɔn ho dodo, wɔn a wɔdɔ sika, ne wɔn a wɔdɔ anigyede ahyɛ asase so mã. Wɔyɛ nkurɔfo a nea wɔpɛ nkutoo na wodwen ho, na ɛno ne nea ehia wɔn paa wɔ wɔn asetena mu. Nnipa a wɔte saa ani rentumi nnye ankasa da. Nanso, odwontofo no kyerɛwee sɛ: “Anigye ne onipa a Yakob Nyankopɔn yɛ ne boafo; nea n’ani da Yehowa, ne Nyankopɔn so.”—Dw. 146:5.\n20. Anigye bɛn na Onyankopɔn ho dɔ ama woanya?\n20 Yehowa nkurɔfo dɔ Onyankopɔn paa. Afe biara nnipa pii bɛka wɔn ho. Wei kyerɛ sɛ Onyankopɔn Ahenni redi tumi, na ɛrenkyɛ biara ɛde nhyira a ɛso bi nni bɛba asase so. Sɛ yɛyɛ nea Onyankopɔn pɛ a, yɛma n’ani gye; yɛn nso, wei ma yɛn ani gye paa. Wɔn a wɔdɔ Yehowa no, wɔn ani begye afebɔɔ! Suban ahorow bi a pɛsɛmenkominya dɔ kɔfa ba no, yɛbɛhwɛ bi wɔ adesua a edi hɔ no mu. Na yebehu nsonsonoe a ɛwɔ saa suban no ne suban pa a Yehowa asomfo da no adi mu.\nShare Share Ɔdɔ Bɛn Na Ɛma Yɛn Ani Gye Ankasa?\nShare Share ƆWƐN-ABAN—NEA ADESUA NSƐM WOM January 2018


Yosua 24 AKCB - Matteus 24 LB\nWoti Awurade Apam No Mu\n1Na Yosua frɛɛ Israelfo nyinaa, wɔn mpanyimfo, ntuanofo, atemmufo ne adwumayɛfo kɔɔ Sekem. Na wɔn nyinaa baa Onyankopɔn anim.\n2Yosua ka kyerɛɛ wɔn se, “Sɛnea Awurade, Israel Nyankopɔn se ni: Mo tete agyanom, Tera a ɔyɛ Abraham agya ne Nahor tenaa Asubɔnten Efrate agya nohɔ na wɔsom anyame foforo. 3Nanso mefaa mo agya Abraham fii asase a ɛda Efrate agya hɔ de no baa Kanaan asase so. Mefaa ne ba Isak so maa nʼasefo dɔɔso. 4Mede Yakob ne Esau maa Isak. Mede Seir bepɔwman no maa Esau, na Yakob ne ne mma sian kɔɔ Misraim.\n5“Na mesomaa Mose ne Aaron, na mede ɔyaredɔm a ɛyɛ hu baa Misraimfo no so na akyiri no, miyii mo fii hɔ ma munyaa ahofadi. 6Bere a mo agyanom duu Po Kɔkɔɔ ho no, Misraimfo no de wɔn nteaseɛnam ne wɔn apɔnkɔkafo taa wɔn. 7Musu frɛɛ Awurade no, mede sum bɛtoo mo ne Misraimfo no ntam, memaa Po no bu faa wɔn so kataa wɔn so. Mo ankasa mo de mo ani huu nea meyɛe. Afei motenaa sare so mfe bebree.\n8“Mede mo baa Amorifo asase so wɔ Yordan apuei fam. Wɔne mo koe, nanso memaa mudii wɔn so nkonim na mofaa wɔn asase. 9Na Moabhene Sipor babarima Balak fii ase ko tiaa Israel. Ɔka kyerɛɛ Beor babarima Balaam se ɔnnome mo. 10Nanso mantie no, na mmom mema ohyiraa mo ntoatoaso, na migyee mo fii Balak nsam.\n11“Na mutwaa Asubɔnten Yordan baa Yeriko no, Yeriko mmarima ko tiaa mo. Na nkurɔfo pii nso ko tiaa mo a Amorifo, Perisifo, Kanaanfo, Hetifo, Girgasifo, Hewifo ne Yebusifo ka ho. Nanso mema mudii wɔn so nkonim. 12Afei, mesomaa nnowa dii mo anim ma wɔkɔpam Amorifo ahemfo baanu no. Ɛnyɛ mo afoa anaa mo agyan na ɛma mudii nkonim. 13Memaa mo asase a ɛnyɛ mo na mudii ho dwuma, maa mo nkuropɔn a ɛnyɛ mo na mokyekyeree, nkuropɔn a mote mu mprempren no. Memaa mo bobe nturo ne ngodua mfuw sɛ mubenya aduan, a mpo ɛnyɛ mo na muduae.\n14“Enti munni Awurade ni, na momfa mo koma nyinaa nsom no. Montow ahoni a mo agyanom somee no wɔ bere a na wɔte Asubɔnten Efrate agya ne Misraim no nyinaa ngu korakora. Monsom Awurade nko ara. 15Sɛ nso mompɛ sɛ mosom Awurade a, nnɛ yi ara, monkyerɛ nea mobɛsom no. Anyame a mo agyanom somee wɔ bere a na wɔwɔ Efrate agya no na mopɛ? Anaa Amorifo a mote wɔn asase so mprempren no anyame? Na me ne me fi de, yɛbɛsom Awurade.”\n16Na ɔman no buae se, “Yɛrempa Awurade akyi nkɔsom anyame foforo. 17Efisɛ Awurade, yɛn Nyankopɔn na ogyee yɛn ne yɛn agyanom fii nkoasom mu wɔ Misraim. Ɔyɛɛ anwonwade akɛse wɔ yɛn anim. Na yɛfaa sare so wɔ yɛn atamfo mu no, ɔbɔɔ yɛn ho ban. 18Ɛyɛ Awurade na ɔpam Amorifo ne aman foforo a na wɔte asase yi so no. Enti yɛn nso, yɛbɛsom Awurade, efisɛ ɔno nko ne yɛn Nyankopɔn.”\n19Na Yosua ka kyerɛɛ nnipa no se, “Morentumi nsom Awurade, efisɛ ɔyɛ kronkron ne ninkufo Nyankopɔn. Ɔremfa mo atuatew ne mo bɔne nkyɛ mo. 20Sɛ mopa Awurade akyi na mosom anyame foforo a, ɔbɛdan atia mo, asɛe mo a ɛmfa ho sɛ ɔne mo adi no yiye.”\n21Nnipa no buaa Yosua se, “Dabi, yɛasi yɛn adwene pi sɛ yɛbɛsom Awurade.”\n22Yosua nso kae se, “Mubebu saa gyinae yi ho akontaa. Moaka sɛ mobɛsom Awurade.”\nWobuae se, “Yiw, yebebu ho akontaa.”\n23Yosua kae sɛ, “Eye, monsɛe ahoni a mowɔ nyinaa na momfa mo koma nto Awurade, Israel Nyankopɔn so.”\n24Nnipa no ka kyerɛɛ Yosua se, “Yɛbɛsom Awurade, yɛn Nyankopɔn. Yɛbɛyɛ osetie ama ɔno nko ara.”\n25Enti Yosua ne nnipa no yɛɛ apam saa da no wɔ Sekem, de wɔn hyɛɛ nhyehyɛe a emu yɛ den na ɛbɛtena hɔ daa wɔ wɔne Awurade ntam. 26Yosua kyerɛw eyinom nyinaa guu Onyankopɔn Mmara Nhoma no mu. Ɔfaa ɔbotan kɛse bi pirew kɔtoo odum dua bi a ɛbɛn Awurade ntamadan no ase sɛ nkae ade.\n27Yosua ka kyerɛɛ nnipa no se, “Saa ɔbotan yi ate biribiara a Awurade aka akyerɛ yɛn no. Sɛ moanni mo Nyankopɔn nokware a, ɛbɛyɛ adansede atia mo.”\n28Afei, Yosua gyaa nnipa no kwan maa obiara kɔɔ nʼagyapade so.\n29Asɛm yi akyi, ankyɛ na Nun babarima Yosua, Awurade somfo wui. Odii mfirihyia ɔha ne du. 30Wosiee no wɔ nʼagyapade asase so wɔ Timnat-Sera a ɛwɔ Efraim bepɔw asase so, wɔ Gaas Bepɔw atifi fam.\n31Na Israel som Awurade wɔ Yosua, ne mpanyimfo a wɔanyinyin sen no a wohuu nea Awurade yɛ maa Israel wɔn nkwa nna nyinaa mu.\n32Na wosiee Yosef nnompe a Israelfo de fi Misraim bae no wɔ Sekem wɔ asasetam bi a Yakob tɔɔ no dwetɛ mpɔw ɔha fii Hamor mmabarima nkyɛn no so. Na saa asase yi wɔ Efraim ne Manase mmusuakuw a wɔyɛ Yosef asefo asase kyɛfa a wɔde maa wɔn no so.\n33Aaron babarima Eleasar nso wui. Wosiee no wɔ Efraim bepɔw asase no so wɔ Gibea kurow no a na wɔde ama ne babarima Pinehas no mu.\nAKCB : Yosua 24


Momma Yensi Yɛn Bo Sɛ Yebedi Adanse Fefeefe\nƆwɛn-Aban—Nea Adesua Nsɛm Wom | December 2008\nKENKAN WƆ Albanian American Sign Language Amharic Arabic Armenian (West) Bicol Chichewa Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Colombian Sign Language Croatian Czech Danish Dutch English Estonian Ewe Finnish French Ga Georgian German Greenlandic Haitian Creole Hiligaynon Hiri Motu Hungarian Igbo Indonesian Italian Japanese Kikongo Kirghiz Korean Latvian Lithuanian Luo Malagasy Malayalam Maya Mizo Moore Myanmar Norwegian Oromo Ossetian Papiamento (Curaçao) Persian Polish Portuguese Quechua (Ayacucho) Quechua (Bolivia) Quechua (Cuzco) Rarotongan Romanian Russian Russian Sign Language Samoan Sepedi Seychelles Creole Shona Silozi Sinhala Slovak Slovenian Spanish Sranantongo Swahili Swedish Tajiki Tatar Thai Tsonga Tswana Turkish Twi Ukrainian Urdu Vietnamese\n“Ɔhyɛɛ yɛn sɛ yɛnka [asɛmpa no] nkyerɛ nnipa no na yenni adanse fefeefe.”—ASO. 10:42.\n1. Bere a Petro rekasa akyerɛ Kornelio no, adwuma bɛn na osii so dua?\nITALIA sraani panyin no boaboaa n’abusuafo ne ne nnamfo ano, na ɛno na ɛmaa nsakrae kɛse baa sɛnea Onyankopɔn ne nnipa di no mu. Ná saa ɔbarima a osuro Onyankopɔn no ne Kornelio. Ɔsomafo Petro ka kyerɛɛ nnipa a na wɔahyiam no sɛ, wɔahyɛ asomafo no sɛ ‘wɔnka Yesu ho asɛm nkyerɛ nnipa no, na wonni no ho adanse fefeefe.’ Adanse a Petro dii no sow aba pii. Ɛmaa Amanaman mufo a wontwaa twetia no nyaa honhom kronkron, wɔbɔɔ wɔn asu, na wobenyaa anidaso sɛ wɔne Yesu bedi hene wɔ soro. Hwɛ sɛnea ade pa fii adanse fefeefe a Petro dii no mu bae!—Aso. 10:22, 34-48.\n2. Yɛyɛ dɛn hu sɛ ɛnyɛ asomafo 12 no nkutoo na wɔhyɛɛ wɔn sɛ wonni adanse?\n2 Saa asɛm no sii wɔ afe 36 Y.B. mu. Bɛyɛ mfe abien ansa na saa asɛm no resi no, na asɛm bi ato ɔbarima bi a na ɔsɔre tia Kristosom denneennen no ma w’asesa n’abrabɔ. Bere a Yesu yii ne ho adi kyerɛɛ Saul a ofi Tarso no, na Saul nam kwan so rekɔ Damasko, na Yesu ka kyerɛɛ no sɛ: “Sɔre na kɔ kurow no mu, na wɔbɛka nea ɛsɛ sɛ woyɛ akyerɛ wo.” Yesu ka kyerɛɛ osuani Anania sɛ Saul bedi “amanaman ne ahemfo ne Israel mma” adanse. (Monkenkan Asomafo Nnwuma 9:3-6, 13-20.) Anania ka kyerɛɛ Saul sɛ: ‘Yɛn agyanom Nyankopɔn apaw wo, efisɛ wo na wubedi no ho adanse akyerɛ nnipa nyinaa ama no.’ (Aso. 22:12-16) Ɔkwan bɛn so na Saul a akyiri yi wɔbɛfrɛɛ no Paulo no faa adanse a na obedi no aniberesɛm?\nOdii Adanse Fefeefe Ampa!\n3. (a) Asɛm pɔtee bɛn na yɛde yɛn adwene besi so? (b) Dɛn na Efeso asafo no mu mpanyimfo no yɛe wɔ Paulo nkra no ho, na nhwɛso pa bɛn na wɔyɛ maa yɛn?\n3 Yɛn ani begye ho sɛ yebehu adwuma a Paulo yɛe wɔ ɛno akyi no nyinaa, nanso seesei de, ma yɛmfa yɛn adwene nsi ɔkasa bi a Paulo mae wɔ bɛyɛ afe 56 Y.B. mu a wɔaka ho asɛm wɔ Asomafo Nnwuma ti 20 no so. Paulo maa saa kasa yi bere a aka kakra ma wawie n’asɛmpatrɛw akwantu a ɛto so abiɛsa no. Ná Paulo fi Po so hyɛn mu asi wɔ Mileto a ɛyɛ kurow a ɛda mpoano wɔ Aegean Po ho no, na na wasoma sɛ wɔnkɔfrɛ asafo mu mpanyimfo a wɔwɔ Efeso no mmra. Ná efi Mileto rekɔ Efeso no bɛyɛ kilomita 50, ná ɔkwan no ware, na na ɛnwonwan nso. Nanso, hwɛ sɛnea ɛbɛyɛ sɛ asafo mu mpanyimfo a wɔwɔ Efeso no ani gyei bere a wɔtee Paulo nkra no. (Fa toto Mmebusɛm 10:28 ho.) Ɛwom sɛ wɔn ani gyei de, nanso na ɛsɛ sɛ wɔyɛ nhyehyɛe twa kwan kɔ Mileto. So na ɛsɛ sɛ wɔn mu binom srɛ kwan wɔ adwumam, anaasɛ wɔtoto wɔn sotɔɔ mu ansa na wɔakɔ? Kristofo pii a wɔwɔ hɔ nnɛ nso yɛ saa ara sɛnea ɛbɛyɛ a afe afe ɔmantam nhyiam no fã biako mpo rempa wɔn ti so.\n4. Bere a Paulo traa Efeso mfe bi no, adwuma bɛn na ɔyɛe?\n4 Ansa na mpanyimfo no reba no, wususuw sɛ dɛn na Paulo yɛe wɔ Mileto nnansa anaa nnanan a ɔde twɛn wɔn wɔ hɔ no? Sɛ ɛyɛ wo a, dɛn na anka wobɛyɛ? (Fa toto Asomafo Nnwuma 17:16, 17 ho.) Asɛm a Paulo ka kyerɛɛ Efeso asafo mu mpanyimfo no ma yehu mmuae no. Ɔkaa ɔkwan a na wafa so ayɛ asɛnka adwuma no mfe pii, a nea na wadi kan ayɛ wɔ Efeso no nso ka ho no ho asɛm. (Monkenkan Asomafo Nnwuma 20:18-21.) Esiane sɛ na Paulo nim sɛ obiara ntumi nnye no kyim wɔ asɛm a na ɔrebɛka no ho nti, ɔkae sɛ: “Munim sɛnea efi da a edi kan a mebaa Asia mantam mu no, . . . midii adanse . . . fefeefe.” Nokwarem no, na wasi ne bo sɛ ɔbɛyɛ adwuma a Yesu de maa no no. Akwan bɛn na ɔfaa so yɛɛ saa adwuma yi wɔ Efeso? Ɔkwan biako ne sɛ, odii Yudafo adanse, na ɔkɔhwehwɛɛ wɔn wɔ baabi a na obehu wɔn mu pii no. Luka bɔ amanneɛ sɛ bere a na Paulo wɔ Efeso wɔ bɛyɛ afe 52-55 Y.B. mu no, ‘ɔmaa kasa ahorow a ɛtɔ asom’ wɔ hyiadan mu. Bere a Yudafo no “pirim wɔn koma a wɔannye anni” no, Paulo de n’adwene kɔɔ afoforo so, na otu kɔtraa kurow no fã baabi, nanso ɔkɔɔ so kaa asɛm no. Enti, ɔnam saa a ɔyɛe no so dii Yudafo ne Helafo nyinaa adanse wɔ saa kurow kɛse no mu.—Aso. 19:1, 8, 9.\n5, 6. Dɛn nti na yebetumi agye adi sɛ bere a Paulo kaa asɛm no wɔ afie afie mu no, ɔkaa bi kyerɛɛ wɔn a wonnye nni?\n5 Bere bi akyi no, wɔn a Paulo kaa asɛm no kyerɛɛ wɔn wɔ Mileto ma wɔbɛyɛɛ Kristofo no mu bi bɛyɛɛ asafo mu mpanyimfo. Paulo kaee wɔn ɔkwan a na wafa so adi adanse no. Ɔka kyerɛɛ wɔn sɛ: “Mamfa nea mfaso wɔ so a ɛsɛ sɛ meka kyerɛ mo biara ne kyerɛ a ɛsɛ sɛ mekyerɛkyerɛ mo baguam ne afie mu no ankame mo.” Wɔ yɛn bere yi so no, ebinom aka sɛ nea na Paulo reka ho asɛm wɔ ha no fa gyidifo a na ɔkɔsrasra wɔn no ho. Nanso, ɛnte saa. Asɛm a ɔkae sɛ ‘mekyerɛkyerɛ baguam ne afie mu’ no fa asɛmpaka adwuma a na wɔyɛ wɔ wɔn a wɔnyɛ gyidifo mu no ho titiriw. Eyi da adi pefee wɔ asɛm a edi hɔ a ɔkae no mu. Paulo kae sɛ ná wadi ‘Onyankopɔn fam adwensakra ne yɛn Awurade Yesu mu gyidi ho adanse akyerɛ Yudafo ne Helafo nyinaa.’ Ɛda adi pefee sɛ, na Paulo redi wɔn a na wɔnyɛ gyidifo a na ɛho hia sɛ wɔsakra wɔn adwene na wonya Yesu mu gyidi no adanse.—Aso. 20:20, 21.\n6 Bere a ɔbenfo bi hwehwɛɛ Kristofo Hela Kyerɛwnsɛm no mu kɔɔ akyiri no, ɔkaa Asomafo Nnwuma 20:20 ho asɛm sɛ: “Ná Paulo atra Efeso mfe abiɛsa. Ɔkɔɔ ofie biara mu, anaasɛ anyɛ yiye koraa no, ɔkaa asɛm no kyerɛɛ nnipa no nyinaa, (nkyekyɛm 26). Eyi yɛ adanse a ɛkyerɛ sɛ, Kyerɛwnsɛm no pene asɛmpaka adwuma a wɔyɛ no afie afie mu ne nea wɔka wɔ baguam nhyiam ahorow ase no nyinaa so.” Sɛ́ ebia Paulo kɔɔ ofie biara mu ankasa sɛnea ɔbenfo no kae no anaasɛ wankɔ no, na Paulo mpɛ sɛ Efeso asafo mu mpanyimfo no werɛ fi adanse a na wadi ne nea na afi mu aba no. Luka bɔɔ amanneɛ sɛ: “Wɔn a wɔte Asia mpɔtam nyinaa tee Awurade asɛm no, Yudafo ne Helafo nyinaa.” (Aso. 19:10) Nanso, na ɛbɛyɛ dɛn na Asiafo “nyinaa” atumi ate asɛm no, na dɛn na eyi betumi ama yɛahu wɔ adanse a yedi no ho?\n7. Ɔkwan bɛn so na ɛbɛyɛ sɛ ɛnyɛ wɔn a Paulo dii wɔn adanse tẽẽ no nkutoo na wonyaa so mfaso?\n7 Asɛnka adwuma a Paulo yɛe wɔ baguam ne afie afie mu no maa nnipa pii tee asɛmpa no. So wugye di sɛ wɔn a wɔtee asɛmpa no nyinaa traa Efeso a enti wɔn mu biara antu ankɔ baabi foforo ankɔyɛ adwuma, wɔankɔ wɔn abusuafo nkyɛn, anaasɛ wɔantu amfi kurow kɛse no mu ankɔpɛ baabi a wɔn asom bedwo wɔn antra? Entumi mma saa da. Nnipa pii a wɔwɔ hɔ nnɛ atutu akwan esiane saa nneɛma yi nti; ebia wo nso woatu kwan saa ara. Afei nso, saa bere no, na nkurɔfo fi mmeae foforo ba Efeso begye wɔn ani anaasɛ wobedi gua. Ɛbɛyɛ sɛ bere a na wɔwɔ Efeso no, wohyiaa Paulo anaasɛ wɔtee sɛ ɔredi adanse. Bere a wɔsan kɔɔ wɔn kurom no, wususuw sɛ dɛn na wɔbɛyɛ? Ná wɔn a wɔagye nokware no bedi adanse. Ebetumi aba sɛ afoforo nso ammɛyɛ gyidifo, nanso ɛda adi sɛ wɔkaa nea wɔtee bere a na wɔwɔ Efeso no ho asɛm kyerɛɛ nkurɔfo. Enti, wɔn abusuafo, wɔn afipamfo, anaa nnipa a wɔne wɔn di gua no tee nokware no ho asɛm, na ɛbɛyɛ sɛ ebinom gye dii. (Fa toto Marko 5:14 ho.) Dɛn na eyi ma wuhu fa sɛnea adanse fefeefe a wudi no betumi asow aba no ho?\n8. Ɛbɛyɛ sɛ ɛyɛɛ dɛn na nnipa a wɔwɔ Asia mantam mu no tee nokware no ho asɛm?\n8 Paulo kyerɛw ɔsom adwuma a odii kan kɔyɛe wɔ Efeso no ho asɛm sɛ, ‘wɔabue dwumadi kɛse bi pon ama no.’ (1 Kor. 16:8, 9) Ɛyɛ ɔpon bɛn, na ɔkwan bɛn so na wobue maa no? Ɔsom adwuma a Paulo kɔɔ so yɛe wɔ Efeso no maa asɛmpa no mu trɛwee. Susuw nkurow abiɛsa te sɛ Kolose, Laodikea, ne Hierapoli a na enni mpoano te sɛ Efeso a na ɛda mpoano no ho hwɛ. Paulo ankɔ saa nkurow no mu da, nanso wɔtee asɛmpa no wɔ hɔ. Ná Epafra fi saa mpɔtam hɔ. (Kol. 2:1; 4:12, 13) So Epafra tee sɛ na Paulo redi adanse wɔ Efeso ɛnna ɔbɛyɛɛ Kristoni? Bible no nka no tẽẽ. Nanso, ɛbɛyɛ sɛ Epafra sii Paulo ananmu kaa nokware no ho asɛm wɔ ne kurom hɔ. (Kol. 1:7) Ɛbɛyɛ sɛ Kristofo asɛm no duu nkurow te sɛ Filadelfia, Sardi, ne Tiatira wɔ mfe a na Paulo redi adanse wɔ Efeso no nso.\n9. (a) Dɛn na na Paulo pɛ sɛ ofi ne komam yɛ? (b) Dɛn ne afe 2009 afe asɛm no?\n9 Ne saa nti, na Efeso asafo mu mpanyimfo no wɔ adanse a edi mũ a enti ɛsɛ sɛ wogye Paulo asɛm a ɔkae yi tom. Ɔkae sɛ: “Me kra ho nhia me pii sɛ wie a mewie me mmirikatu ne ɔsom adwuma a minya fii Awurade Yesu hɔ sɛ minni Onyankopɔn adom ho asɛmpa no ho adanse fefeefe no.” Nsɛm a ɛhyɛ nkuran na ɛka koma wɔ saa kyerɛwsɛm a wɔde ayɛ afe 2009 afe asɛm no mu. Afe asɛm no ne: ‘Di asɛmpa no ho adanse fefeefe.’—Aso. 20:24.\nAdanse Fefeefe a Yebedi no Nnɛ\n10. Yɛyɛ dɛn hu sɛ ɛsɛ sɛ yɛn nso yedi adanse fefeefe?\n10 Asomafo no akyi no, wɔde ahyɛde maa afoforo nso sɛ ‘wɔnka asɛmpa no nkyerɛ nnipa no na wonni adanse fefeefe.’ Bere a Yesu a wɔanyan no afi awufo mu ne asuafo a na wɔahyiam wɔ Galilea a na wɔn dodow bɛyɛ 500 no kasae no, ɔmaa wɔn ahyɛde sɛ: “Enti monkɔ nkɔyɛ aman nyinaa m’asuafo, mommɔ wɔn asu Agya ne Ɔba ne honhom kronkron din mu, monkyerɛkyerɛ wɔn mma wonni nea mahyɛ mo nyinaa so.” Saa ahyɛde no fa nokware Kristofo a wɔwɔ hɔ nnɛ nyinaa ho, sɛnea Yesu asɛm a edi hɔ yi kyerɛ no: “Hwɛ! me ne mo wɔ hɔ nna nyinaa de kosi wiase nhyehyɛe no awiei.”—Mat. 28:19, 20.\n11. Adwuma a ɛho hia bɛn na wonim sɛ Yehowa Adansefo yɛ?\n11 Kristofo a wɔyɛ nsi kɔ so di saa ahyɛde no so, na wɔrebɔ mmɔden sɛ ‘wobedi asɛmpa no ho adanse fefeefe.’ Ɔkwan titiriw a wɔfa so di adanse no ne nea Paulo kaa ho asɛm kyerɛɛ Efeso asafo mu mpanyimfo no, na ɛno ne afie afie asɛnka adwuma no. David G. Stewart, Jr., kae wɔ afe 2007 nhoma bi a ɛka akwan a wɔfa so yɛ asɛmpatrɛw adwuma ma etu mpɔn ho asɛm no mu sɛ: “Ɔkwan a Yehowa Adansefo fa so kyerɛkyerɛ ankorankoro ma wohu sɛnea wɔka asɛmpa no kyerɛ afoforo no tu mpɔn koraa sen nsusuwii hunu a emu nna hɔ [a nkurɔfo gyina wɔn asɛnka agua so ka no]. Wɔ Yehowa Adansefo pii fam no, wɔn gyidi ho asɛm a wɔka kyerɛ afoforo no ne adwuma a wɔn ani gye ho sen biara.” Dɛn na afi asɛnka adwuma a Adansefo no yɛ no mu aba? Ɔtoaa so sɛ: “Wɔ afe 1999 mu no, nnipa a mibisabisaa wɔn nsɛm wɔ Europa Apuei fam ahenkurow abien mu ɔha biara mu 2 kosi 4 pɛ na wɔkae sɛ Latter-day Saintsfo anaa ‘Mormon’ asɛmpatrɛwfo aba wɔn nkyɛn pɛn. Nnipa a mibisabisaa wɔn nsɛm no mu bɛboro ɔha biara mu 70 na wɔkae sɛ Yehowa Adansefo aba wɔn nkyɛn pɛn, na wɔn mu dodow no ara kae sɛ, wɔne wɔn akasa mpɛn pii.”\n12. (a) Dɛn nti na yɛkɔ afie a ɛwɔ yɛn asasesin mu no mu “mpɛn pii”? (b) Wubetumi aka osuahu bi a ɛfa obi a wasesa ne su wɔ asɛm a yɛka no ho?\n12 Ebia, saa ara na nnipa a wɔte wo mpɔtam hɔ no nso ahu. Na ɛda adi sɛ woka ho bi na ama wɔahu no saa. Bere a ‘wokɔ nkurɔfo nkyɛn’ wɔ afie afie asɛnka mu no, woakasa akyerɛ mmarima, mmea, ne mmabun wɔ wɔn pon ano. Ɛwom mpo sɛ ebia woakɔ ebinom nkyɛn “mpɛn pii” de, nanso wontiee asɛm no. Ebia, afoforo nso atie kakra bere a wokaa Bible anaa Kyerɛwnsɛm mu asɛm bi kyerɛɛ wɔn no. Nanso, woatumi adi afoforo adanse yiye, na wɔatie asɛm no. Yebetumi ahyia tebea ahorow a yɛaka ho asɛm yi nyinaa bi bere a ‘yɛredi asɛmpa no ho adanse fefeefe’ no. Sɛnea ebia wunim no, nnipa pii wɔ hɔ a yɛakɔ wɔn nkyɛn “mpɛn pii” a wɔantie asɛmpa no, nanso akyiri yi wɔsesae. Ebia, asɛm bi too wɔn ankasa anaa wɔn dɔfo bi, na ɛno na ɛma wobuee wɔn adwene ne wɔn koma mu gyee nokware no. Seesei, wɔyɛ yɛn nuanom mmarima ne mmea. Enti, sɛ nnansa yi wunnya nnipa pii mma wontie asɛmpa no mpo a, mpa abaw. Yɛnhwɛ kwan sɛ obiara bɛba nokware no mu. Nanso nea Onyankopɔn hwehwɛ sɛ yɛyɛ ne sɛ yɛde nsi ne nnamyɛ bɛkɔ so adi adanse fefeefe.\nNea Ebetumi Afi Mu Aba a Yɛrenhu\n13. Ɔkwan bɛn so na adanse a yedi no betumi asow aba a ebia yɛrenhu?\n13 Ɛnyɛ nnipa a Paulo boaa wɔn tẽẽ ma wɔbɛyɛɛ Kristofo no nkutoo na wonyaa asɛnka adwuma a ɔyɛe no so mfaso; na saa ara nso na ɛnyɛ nnipa a yɛn nso yɛka asɛm no kyerɛ wɔn no nkutoo na wonya so mfaso. Yɛyɛ afie afie asɛnka adwuma no daa, na yedi nnipa pii adanse sɛnea yebetumi. Yɛka asɛmpa no kyerɛ yɛn afipamfo, yɛn mfɛfo adwumayɛfo, sukuufo, ne yɛn abusuafo. So yehu mfaso a efi asɛnka adwuma a yɛyɛ no mu ba no nyinaa? Wɔ ebinom fam de, ebia asɛm no a yɛka kyerɛ wɔn no bɛsow aba ntɛm ara. Na wɔ tebea afoforo mu no, ebia nokware aba no remfifi kosi bere bi, nanso akyiri yi, egye ntini wɔ onipa foforo koma a ɛte sɛ dɔte no mu na enyin. Sɛ amma saa mpo a, ebia nkurɔfo a yɛka asɛm no kyerɛ wɔn no bɛka nea yɛka kyerɛɛ wɔn, yɛn gyidi, ne sɛnea yɛyɛ yɛn ade no ho asɛm akyerɛ afoforo. Nokwarem no, ebetumi aba sɛ wobegu aba no ma afifi wɔ obi foforo koma mu a wɔn ankasa nnim.\n14, 15. Dɛn na efii adanse a onua bi dii mu bae?\n14 Ma yɛmfa Ryan ne ne yere Mandi a wɔte Florida, U.S.A. no sɛ nhwɛso biako pɛ. Ryan dii ne yɔnko dwumayɛni bi adanse wɔ adwumam. Ryan yɔnko dwumayɛni no a na ɔyɛ Hinduni no ani gyee ɔkwan a na Ryan fa so siesie ne ho ne sɛnea na ɔkasa no ho. Bere a Ryan ne no rebɔ nkɔmmɔ no, nneɛma a wosusuw ho no bi ne owusɔre ne tebea a awufo wom. Da koro anwummere bi wɔ January mu no, owura no bisaa ne yere Jodi nea onim fa Yehowa Adansefo ho. Ná Jodi yɛ Katolekni, na ɔkae sɛ nea onim fa Adansefo no ho ara ne sɛ “wɔka asɛm wɔ afie afie mu.” Enti, Jodi bɔɔ asɛm a ɛne “Jehovah’s Witnesses” hyɛɛ Intanɛt so, na ɛde no kɔɔ yɛn Dwumadibea a ɛne Web site www.watchtower.org., no. Jodi de bɛyɛ asram kakra kenkan yɛn nhoma a na Bible no ne nsɛm bi a n’ani gye ho ka ho wɔ Intanɛt so.\n15 Bere bi akyi no, esiane sɛ Jodi ne Mandi nyinaa yɛ ayarehwɛfo nti, wohyiae wɔ baabi. Mandi de anigye buaa nsɛm a Jodi bisaa no no. Akyiri yi, wɔbɔɔ Bible mu nsɛm pii ho nkɔmmɔ. Jodi penee so ma ɔne no yɛɛ Bible adesua. Ankyɛ na Jodi fii ase kɔɔ asafo nhyiam wɔ Ahenni Asa so. Jodi bɛyɛɛ ɔdawurubɔfo a wɔmmɔɔ no asu wɔ October mu, na wɔbɔɔ no asu wɔ February mu. Jodi kyerɛwee sɛ: “Seesei, nokware no a mahu no ama manya anigye ne abotɔyam paa wɔ m’asetram.”\n16. Dɛn na osuahu a onua bi a ɔwɔ Florida nyae no ma yehu fa mmɔden a yɛbɔ sɛ yebedi adanse fefeefe no ho?\n16 Ná Ryan nnim da sɛ adanse a odii ɔbarima biako no bɛma obi foforo aba nokware no mu. Nokwarem no, wɔ Ryan asɛm no mu de, ohuu nea a efii ne bo a osi ‘dii adanse fefeefe’ no mu bae no. Nanso, ebetumi aba sɛ wudi adanse wɔ afie afie, adwumam, sukuu mu, anaa bɔnnɔ so, na saa kwan yi na ɛma asɛmpa no trɛw kɔ afoforo nkyɛn a wunnim. Sɛnea Paulo anhu aba a adanse a odii wɔ “Asia mantam” mu soe no nyinaa no, saa ara na ebia wo nso worenhu nneɛma pa a efi adanse fefeefe a wudi no mu ba no nyinaa. (Monkenkan Asomafo Nnwuma 23:11; 28:23.) Nanso, hwɛ sɛnea ɛho hia sɛ wokɔ so ka asɛm no!\n17. Dɛn na woasi wo bo sɛ wobɛyɛ wɔ afe 2009 mu?\n17 Ɛmmra sɛ, yɛn nyinaa bɛfa adwuma a wɔde ama yɛn sɛ yenni adanse wɔ afie afie ne akwan foforo so wɔ afe 2009 yi mu no aniberesɛm. Sɛ yɛyɛ saa a, yebetumi aka asɛm a Paulo kae yi bi sɛ: “Me kra ho nhia me pii sɛ wie a mewie me mmirikatu ne ɔsom adwuma a minya fii Awurade Yesu hɔ sɛ minni Onyankopɔn adom ho asɛmpa no ho adanse fefeefe no.”\n• Ɔkwan bɛn so na ɔsomafo Petro ne ɔsomafo Paulo ne afoforo dii adanse fefeefe wɔ afeha a edi kan no mu?\n• Dɛn nti na nea efi adanse a yedi mu ba no so betumi aba mfaso pii asen nea yenim?\n• Dɛn ne afe 2009 afe asɛm no, na dɛn nti na wote nka sɛ ɛfata?\n[Mfonini wɔ kratafa 19]\nAfe 2009 afe asɛm no ne: ‘Di asɛmpa no ho adanse fefeefe.’ —Aso. 20:24.\nNá Efeso asafo mu mpanyimfo no nim sɛnea na Paulo di adanse wɔ afie afie mu no\nAdanse fefeefe a wudi no bɛyɛ adwuma akodu he?\nShare Share Momma Yensi Yɛn Bo Sɛ Yebedi Adanse Fefeefe\nw08 12/15 kr. 16-20\nDɛn Nti Na Ɛsɛ Sɛ Wukura Wo Mũdi Mu?\nSo Wubekura Wo Mũdi Mu?\nKyerɛ Dwuma Soronko A Yesu Di Wɔ Onyankopɔn Atirimpɔw Mu Ho Anisɔ\nTete Cuneiform Nkyerɛwee ne Bible No\nMahu Sɛ Wɔredɔɔso Wɔ Korea\nNkrataa a Yohane ne Yuda Kyerɛwee no Mu Nsɛntitiriw\nAfe 2008 Ɔwɛn-Aban Mu Nsɛm a Wɔahyehyɛ\nText Baabi a wubetumi atwe nneɛma akenkan ƆWƐN-ABAN—NEA ADESUA NSƐM WOM December 2008\nShare Share ƆWƐN-ABAN—NEA ADESUA NSƐM WOM December 2008\nƆWƐN-ABAN—NEA ADESUA NSƐM WOM December 2008


Romafo 11 - Nkwa Asem (NA-TWI) | Biblica\nRomafo 11 - Nkwa Asem (NA-TWI)\nOnyankopɔn mpaa ne manfo akyi\n1Afei mibisa se Onyankopɔn atow ne man akyene anaa? Dabida. M’ankasa meyɛ Israelni na meyɛ Abraham aseni a mifi Benyamin abusua mu.\n2 Onyankopɔn mpoo ne manfo a oyii wɔn mfitiase no. Munim nea Kyerɛwsɛm no ka fa Elia ho sɛ ogyina Onyankopɔn anim kasa tia Israelfo no se, 3 “Awurade, wɔakum w’adiyifo na wɔadwiriw w’afɔremuka, na me nko na maka a wɔpɛ sɛ wokum me” no.\n4 Mmuae bɛn na Onyankopɔn de maa no? Onyankopɔn kae se, “Mewɔ nnipa mpemnsɔn a wɔnsom ɔbosom Baal.”\n5 Saa ara nso na ɛte nnɛ. Nnipa kakraa bi wɔ hɔ a Onyankopɔn nam ne dom so ayi wɔn. 6 Oyi a wayi wɔn no gyina n’adom so na ɛnyɛ wɔn nnwuma so. Na sɛ Onyankopɔn yi a oyi nnipa no gyina wɔn nwuma so a, ɛnne na adom no nyɛ adom turodoo.\n7 Ɛnne na ɛne dɛn? Nea Israelfo tiw akyiri hwehwɛe no, wɔn nsa anka, na mmom kakraa a Onyankopɔn ayi wɔn no de, wɔn nsa kae. Wɔn a wɔaka no pirim wɔn koma.\n8 Sɛnea Kyerɛwsɛm no ka se, “Onyankopɔn maa wɔn koma pirimii na wɔn adwenem yɛɛ wɔn nnaa.”\n9 Na Dawid ka se, “Ma wɔn didipon a esi wɔn anim nyi wɔn sɛ afiri na wɔnhwehwe ase na wɔntwe wɔn aso! 10 Ma wɔn aniwa nnuru sum na wɔanhu ade; na wɔn bɔne nti, ma wonhu amane daa.”\n11 Afei, mibisa se, bere a Yudafo yɛɛ bɔne no, ɛde wɔn kɔɔ ɔsɛe mu anaa? Dabi! Amanamanmufo nam Yudafo no bɔne a wɔyɛe no so nyaa nkwagye. Eyi maa Yudafo no twee wɔn so ninkunu. 12 Yudafo no bɔne a wɔyɛe no de nnepa brɛɛ wiase na wɔn honhom mu hia a wodii no nso de ahonya brɛɛ Amanamanmufo. Na ɛba sɛ Yudafo no mu bebree bɛka wɔn ho a, nhyira mmoroso bɛn na ɛremma.\n13 Afei merekasa akyerɛ mo Amanamanmufo: Esiane sɛ meyɛ Amanamanmufo somafo nti, mehoahoa me ho wɔ adwuma a wɔde ahyɛ me nsa no ho. 14 Sɛ ebetumi a, mɛma wɔn a wɔyɛ me nuanom Yudafo no kɔn adɔ nea mo Amanamanmufo nsa aka yi bi, na wɔnam so agye wɔn mu bi nkwa. 15 Na sɛ wɔn po a wɔpoo wɔn no ama Onyankopɔn ne wiasefo aka abom a, ɛnne sɛ Onyankopɔn twe wɔn bata ne ho a, ɛbɛyɛ dɛn? Ɛbɛyɛ nkwa ama awufo.\n16 Sɛ wɔde paanoo sin ma Onyankopɔn a, ɛnne na ne mu nyinaa yɛ ne dea. Saa ara nso na sɛ wɔde dua ntini ma Onyankopɔn a, na n’abaa no yɛ ne dea.\n17 Wɔapompan ngo dua a wɔahyɛ da adua no abaa no bi agu, na wɔde ngo dua a wɔanhyɛ da annua no abaa abɛhyɛ n’ananmu. Mo Amanamanmufo no te sɛ ngo dua a wɔanhyɛ da annua nanso afei de mo ne Yudafo no nyinaa nyaa Onyankopɔn dom a wɔde adom wɔn no pɛ.\n18 Ɛno nti, ɛnsɛ sɛ mubu abaa a wɔapompan no animtia. Ɛbɛyɛ dɛn na moatumi ahoahoa mo ho? Moyɛ abaa kɛkɛ; ntini no nnan mo na mo na modan ntini no.\n19 Na mobɛka se, “Yiw, wobubuu abaa no sɛ wɔmfa me nsi wɔn ananmu.”\n20 Ɛyɛ nokware, wobubuu wɔn ma wɔde mo sii wɔn ananmu, efisɛ, na wonnye nni, nanso mo de, mugye di nti na mowɔ hɔ. Nanso munnnwen ho ahantan mu, mmom munsuro na montɔ mo bo ase. 21 Na sɛ Onyankopɔn amfa Yudafo a wɔte sɛ ngo dua pa abaa no bɔne ankyɛ wɔn a, mususuw sɛ ɔde mo bɔne bɛkyɛ mo?\n22 Ɛha na yehu Onyankopɔn ayamye ne ne den a ɔyɛ. Ɔyɛ den wɔ wɔn a wɔahwe ase no so, nanso sɛ mokɔ so tena ase wɔ n’ayamye mu de a, obehu mo mmɔbɔ. Na sɛ moantena n’ayamye mu de a, ɛnne ɔbɛpan mo. 23 Na sɛ Yudafo no gyae wɔn gye a wonnye nni no a, ɔbɛsan de wɔn asi wɔn dedaw mu, efisɛ, Onyankopɔn betumi de wɔn akosi wɔn sibere bio. 24 Mo Amanamanmufo no te sɛ ngo dua a wɔanhyɛ da annua a wɔapan na wɔde akɔfam ngo dua a wɔahyɛ da adua no dutan ho. Yudafo te sɛ ngo dua a wɔahyɛ da adua. Na ɛrenyɛ Onyankopɔn den sɛ ɔde abaa a wɔapan no bɛsan afam ne dutan ho.\nOnyankopɔn hu nnipa nyinaa mmɔbɔ\n25 Me nuanom, ahintasɛm bi wɔ hɔ a mepɛ sɛ muhu. Ɛbɛma mo ani ada mo ho so na moannaadaa mo ho sɛ moyɛ anyansafo. Saa ahintasɛm no ni. Israelfo koma pirim no nyɛ ade a ɛbɛtena hɔ daa, na mmom ɛbɛtena hɔ akosi sɛ Amanamanmufo nyinaa bɛdan de wɔn ho ama Onyankopɔn. 26 Na saa kwan yi so na Israelfo nam benya nkwagye. Sɛnea Kyerɛwsɛm no ka se, “Agyenkwa no befi Sion aba, na wobeyi amumɔyɛsɛm nyinaa afi Yakob asefo mu. 27 Sɛ mepopa wɔn bɔne a, apam a me ne wɔn bɛpam no ni.”\n28 Esiane sɛ Yudafo apo Asɛmpa no nti, mo Amanamanmufo nti, wɔayɛ Onyankopɔn atamfo. Esiane agyanom ho dɔ a Onyankopɔn nam so de yii wɔn no nti, wɔyɛ ne nnamfonom. 29 Sɛ Onyankopɔn yi obi hyira no a, ɔnsesa n’adwene wɔ ne ho. 30 Na mo Amanamanmufo de, bere a atwam no mu, moyɛɛ asoɔden tiaa Onyankopɔn nanso afei de, moanya Onyankopɔn adom, efisɛ, Yudafo no nso yɛɛ asoɔden. 31 Saa ara nso na esiane adom a moanya no nti, mprempren, Yudafo no nso ayɛ asoɔden atia Onyankopɔn sɛnea ɛbɛyɛ a wɔn nso Onyankopɔn bɛdom wɔn. 32 Onyankopɔn aka nnipa nyinaa ahyɛ bɔne ase sɛnea ɛbɛyɛ a ɔnam so bɛma wɔn nyinaa nsa aka ne dom.\n33 O Onyankopɔn, ahonya ne nyansa ne nimdeɛ bun a emu dɔ! Wɔrenhu n’atemmu mu pɛɛpɛɛ, na wɔrenhu n’akwan akyihwehwɛ nwie da. 34 Sɛnea Kyerɛwsɛm no ka se, “Hena na onim Awuade adwene anaasɛ hena na ɔyɛ ne fotufo? 35 Anaasɛ hena na ɔmaa no biribi kan na watua no so ka?” 36 Efisɛ, ade nyinaa fi ne mu na ɛnam ne so ba na ɛkɔ ne mu; ɔno na anuonyam wɔ no daa daa. Amen.\nNA-TWI : Romafo 11


2 Beresosɛm 4 | Intanɛt So Bible| Wiase Foforɔ Nkyerɛaseɛ\n2 Beresosɛm 4:1-22\n4 Afei ɔyɛɛ kɔbere afɔremuka+ no; ne ntwemu yɛ basafa aduonu, ne tɛtrɛtɛ yɛ basafa aduonu, na ne tenten yɛ basafa du.+ 2 Ɔyɛɛ ɛpo a wɔagu*+ no nso; efi ano kosi ano yɛ basafa du. Ano yɛ kurukuruwa hyia, na ne tenten yɛ basafa anum. Basafa aduasa hama na etwa ho hyia.+ 3 Ɔyɛɛ biribi te sɛ aduaba agude nkuruwankuruwa+ bi wɔ ase nyinaa hyiae; edu wɔ basafa biako biara mu, na atwa po no nyinaa ho ahyia.+ Aduaba agude nkuruwankuruwa no sesã so, nhankare abien, na woguu ɛno ne ɛpo no nyinaa prɛko. 4 Ɔde taa anantwi dumien akyi;+ abiɛsa ani kyerɛ atifi fam, abiɛsa ani kyerɛ atɔe fam, abiɛsa ani kyerɛ anafo fam, na abiɛsa ani kyerɛ apuei fam, na ɛpo no taa wɔn so, na wɔn akyi nyinaa hyehyɛ ase.+ 5 Ne pipiripi te sɛ nsayam; ɔyɛɛ ano te sɛ kuruwa ano, te sɛ sukooko nhwiren a apae.+ Bat+ susuhina mpem abiɛsa na etumi fa.+ 6 Afei nso ɔyeyɛɛ asɛn du. Ɔde anum sisii nifa so, na ɔde anum nso sisii benkum so+ sɛ wɔmfa nhohoro+ ɔhyew afɔrebɔde+ ho. Ɛpo no de, ɛwɔ hɔ ma asɔfo no sɛ wɔmfa nhohoro wɔn ho.+ 7 Ɔyɛɛ sika akaneadua+ du a ne nyinaa yɛ pɛ,+ na ɔde sisii asɔrefie hɔ; anum wɔ nifa so, na anum nso wɔ benkum so.+ 8 Bio nso ɔyɛɛ apon du, na ɔde sisii asɔrefie hɔ; anum wɔ nifa so, na anum nso wɔ benkum so,+ na ɔyɛɛ sika nyaawa ɔha. 9 Ɔyɛɛ asɔfo+ no adiwo+ ne adiwo kɛse+ no ne n’apon, na ɔde kɔbere duraa apon no ho. 10 Ɔde ɛpo no sii nifa so, apuei fam de rekɔ anafo.+ 11 Na Hiram yɛɛ ade a wɔde sesaw nsõ+ ne sofi+ ne nyaawa+ no. Enti Hiram wiee adwuma a ɔyɛ maa Ɔhene Solomon wɔ nokware Nyankopɔn fie no ho no: 12 Adum+ abien ne ntaaso+ nkuruwankuruwa a ɛwɔ adum abien no so, ne atena+ abien a ɛkata adum no so ntaaso nkuruwankuruwa abien no ho, 13 ne atena abien no ho granate akutu+ ahanan no, ne atena no biara ho granate akutu a ɛsesã so, nhankare abien a wɔde akata adum+ no so ntaaso nkuruwankuruwa no ho, 14 ne nsutwe nnaka+ du ne asɛn+ du a esisi nsutwe nnaka no so; 15 ne ɛpo no+ ne anantwi dumien a esi wɔn akyi+ no, 16 ne ade a wɔde sesaw nsõ ne sofi+ ne adinam+ ne ɛho nneɛma+ nyinaa. Eyinom nyinaa Hiram-Abif+ yɛ maa Ɔhene Solomon wɔ Yehowa fie no ho; ɔde kɔbere a wɔabere ho na ɛyɛe. 17 Yordan Mantam mu na ɔhene guu nneɛma yi; ogui wɔ dɔte a ɛsɔ mu wɔ Sukot+ ne Sereda+ ntam. 18 Solomon yɛɛ saa nneɛma yi pii pa, na wɔammu kɔbere no dodow ano.+ 19 Na Solomon yeyɛɛ nokware Nyankopɔn fie hɔ anwenne+ no nyinaa ne sika afɔremuka+ ne apon+ a wɔbɛhyehyɛ paanoo wɔ so, 20 ne akaneadua+ no ne ɛho sika amapa akanea+ a wɔbɛsɔ wɔ pia mu pia+ no anim sɛnea mmara no kyerɛ no; 21 ɛne nhwiren ne akanea ne afagya+ a wɔde sika yeyɛe, (sika amapa na wɔde yɛe,) 22 ne adumgya ne nyaawa ne nkuruwa ne ogya nkukuwa a wɔde sika amapa+ yeyɛe; ofie no akwan,+ Kronkron mu Kronkronbea apon ne asɔrefie no apon+ a wɔde sika yeyɛe no nyinaa.\n^ Hwɛ 1Ahe 7:23 ase hɔ asɛm.\n2 Beresosɛm 4